open-index/open-wikipedia-markdown huggingface dataset:
എൽഐസി ബിൽഡിങ്

ചെന്നൈയിലെ അണ്ണാസാലൈയിൽ സ്ഥിതിചെയ്യുന്ന 15 നിലകളുള്ള ഒരു കെട്ടിടമാണ് **എൽഐസി ബിൽഡിങ്** (LIC Building). ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയുടെ ദക്ഷിണമേഖലാ ആസ്ഥാനം പ്രവർത്തിക്കുന്നത് ഈ കെട്ടിടത്തിലാണ്. 117 അടിയാണ് ഈ കെട്ടിടത്തിന്റെ ആകെ ഉയരം. 1959-ൽ ഉദ്ഘാടനം ചെയ്തപ്പോൾ, ഇന്ത്യയിലെ അന്നത്തെ ഏറ്റവും ഉയരം കൂടിയ കെട്ടിടമായിരുന്നു എൽ ഐ സി ബിൾഡിംഗ്. 
## അവലംബം

വർഗ്ഗം:ഇന്ത്യയിലെ അംബരചുംബികൾ
വർഗ്ഗം:ചെന്നൈയിലെ കെട്ടിടങ്ങളും നിർമ്മിതികളും
വൈദ്യുതമോട്ടോറുകൾ

വൈദ്യുതോർജ്ജത്തെ യാന്ത്രികോർജ്ജമാക്കി മാറ്റാൻ ഉപയോഗിക്കുന്ന ഒരു ഉപകരണമാണ് **വൈദ്യുതമോട്ടോർ**. ആധുനികകാലത്ത് ജലസേചനം, യാത്ര, ശീതീകരണം, തുടങ്ങിയ എല്ലാ മനുഷ്യവ്യാപാരങ്ങളിലും ഇവ ഉപയോഗിക്കപ്പെടുന്നുണ്ട്. റോക്കറ്റുകളിലും വിമാനങ്ങളിലും മുതൽ കപ്പലുകളിലും കമ്പ്യൂട്ടറുകളിലും വരെ ഉപയോഗിക്കപ്പെടുന്ന വിവിധയിനത്തിലും വലിപ്പത്തിലുമുള്ള വൈദ്യുതമോട്ടോറുകൾ ഉണ്ട്.

മോട്ടോറിന്റെ കോയിലുകളിലേക്ക്(Coils) കടത്തിവിടുന്ന വൈദ്യുതിയുടേയും അത് മോട്ടോറിന്റെ കോറിൽ(Core) സന്നിവേശിപ്പിക്കുന്ന കാന്തികമണ്ഡലത്തിന്റേയും പ്രതിപ്രവർത്തനത്തിലൂടേയാണ് മോട്ടോറുകൾ തിരിയുന്നത്.

വർഗ്ഗം:വൈദ്യുതോപകരണങ്ങൾ
മധുരൈ ഷൺമുഖവടിവ്

കർണ്ണാടക സംഗീതജ്ഞയായിരുന്നു **മധുരൈ ഷണ്മുഖവടിവ്** (ജ:1889- മ: 1962 	ഓഗസ്റ്റ് 5?), കെ.സ്വാമിനാഥനും അക്കമ്മാളുമായിരുന്നു മാതാപിതാക്കൾ. വിശ്രുത സംഗീതജ്ഞയായിരുന്ന എം.എസ്. സുബ്ബലക്ഷ്മി ഷണ്മുഖവടിവിന്റെ പുത്രിയാണ്.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:1889-ൽ ജനിച്ചവർ
വർഗ്ഗം:1962-ൽ മരിച്ചവർ
വർഗ്ഗം:ഓഗസ്റ്റ് 5-ന് മരിച്ചവർ
മാധവ വിഠൽ കാമത്ത്

പത്രപ്രവർത്തകനും പ്രസാർ ഭാരതി മുൻ ചെയർമാനുമായിരുന്നു **മാധവ വിഠൽ കാമത്ത്** എന്ന **എം.വി. കാമത്ത്** (7 സെപ്റ്റംബർ 1921 - 10 ഒക്ടോബർ 2014).
## ജീവിതരേഖ
ഉഡുപ്പി സ്വദേശിയാണ്. ഫിസിക്‌സിലും കെമിസ്ട്രിയിലും ബി.എസ്സി. ബിരുദം നേടി പത്രപ്രവർത്തകനായി. 1967 ൽ സൺഡെ ടൈംസിൽ ചേർന്നു. ടൈംസ് ഓഫ് ഇന്ത്യയുടെ വാഷിങ്ടൺ ലേഖകനായും പിന്നീട് ഇന്ത്യൻ ഇലസ്‌ട്രേറ്റഡ് വീക്ക്‌ലിയുടെ എഡിറ്ററായും പ്രവർത്തിച്ചു. പ്രധാനമന്ത്രി നരേന്ദ്രമോദിയെക്കുറിച്ചുള്ളതുൾപ്പെടെ വിവിധ വിഷയങ്ങളിലായി നാല്പതിലേറെ പുസ്തകങ്ങൾ രചിച്ചിട്ടുണ്ട്. 
## കൃതികൾ
*ഓൺമീഡിയ: പൊളിറ്റിക്‌സ് ആൻഡ് ലിറ്ററേച്ചർ
* നരേന്ദ്രമോദി: ആർക്കിടെക്ട് ഓഫ് എ മോഡേൺ സ്റ്റേറ്റ്
* ഗാന്ധി -എ സ്​പിരിച്വൽ ജേർണി
* റിപ്പോർട്ടർ അറ്റ് ലാർജ്
* ദ പർസ്യൂട്ട് ഓഫ് എക്‌സലൻസ് 
## പുരസ്കാരങ്ങൾ
*പദ്മഭൂഷൻ (2004)
*മംഗലാപുരം സർവകലാശാലയുടെ ഡോക്ടറേറ്റ് ബിരുദം(2007)
## അഭിമുഖം
* Interview with Know Your Star 
## അവലംബം


വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1921-ൽ ജനിച്ചവർ
വർഗ്ഗം:സെപ്റ്റംബർ 6-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഒക്ടോബർ 10-ന് മരിച്ചവർ
ഓപ്ഷൻ (സാമ്പത്തികം)

ഒരു നിശ്ചിത ആസ്തി നിശ്ചിത ദിവസമോ അതിനു മുമ്പോ നിശ്ചിത തുകയ്ക്ക് വാങ്ങാനോ വിൽക്കാനോ ഉള്ള അവകാശമാണ് **ഫിനാൻഷ്യൽ ഓപ്ഷൻ** അഥവാ **സാമ്പത്തിക അവകാശം**. ഓപ്ഷൻ വാങ്ങുമ്പോൾ നിശ്ചിത ആസ്തി വാങ്ങാനോ വിൽക്കാനോ ഉള്ള അവകാശം ലഭിക്കുന്നതല്ലാതെ പ്രസ്തുത ആസ്തി നിർബന്ധമായും വാങ്ങിക്കണമെന്നോ വിൽക്കണമെന്നോ ഉള്ള ഒരു ബാദ്ധ്യതയും ഓപ്ഷൻ വാങ്ങുന്നയാൾക്കില്ല. ഓപ്ഷൻ കച്ചവടം ചെയ്യുന്ന സമയത്ത് ആസ്തിയുടെ മാർക്കറ്റിൽ നിലവിലുള്ള വിലയെ *സ്പോട്ട് പ്രൈസ് (spot price)* എന്നും വാങ്ങൽ അല്ലെങ്കിൽ വിൽക്കൽ അവകാശം നിശ്ചിതപ്പെടുത്തിയ തുകയ്ക്ക് *സ്ട്രൈക്ക് പ്രൈസ് (strike price)* എന്നും പറയുന്നു. അവകാശം മുതലെടുക്കാൻ സാധിക്കുന്ന അവസാനദിവസത്തെ *മച്ച്യൂരിറ്റി ഡേയ്റ്റ് (maturity date)* എന്നും പറയുന്നു. 

ഓപ്ഷനുകളെ പലവിധത്തിൽ തരംതിരിക്കാം. ഒരു ആസ്തി നിശ്ചിത തുകയ്ക്ക് വാങ്ങാനുള്ള അവകാശത്തെ **കോൾ** ഓപ്ഷനെന്നും വിൽക്കാനുള്ള അവകാശത്തെ **പുട്ട്** ഓപ്ഷനെന്നും വിളിയ്ക്കുന്നു. അതുപോലെതന്നെ, സാമ്പത്തിക ഓപ്ഷൻ അവസാനദിവസം മാത്രം മുതലെടുക്കാൻ സാധിക്കുന്ന ഓപ്ഷനുകളെ യൂറോപ്യൻ ഓപ്ഷൻ എന്നും മച്ച്യൂരിറ്റി ഡെയ്റ്റിനുമുമ്പ് ഏതു ദിവസവും മുതലെടുക്കാൻ സാധിക്കുന്ന ഓപ്ഷനുകളെ അമേരിക്കൻ ഓപ്ഷനുകൾ എന്നും പറയുന്നു.

## അവലംബം


വർഗ്ഗം:ധനകാര്യം
വർഗ്ഗം:സാമ്പത്തികശാസ്ത്രം
ആകാശച്ചുഴി

അന്തരീക്ഷ വായുവിൻറെ പ്രവാഹത്തിലുണ്ടാകുന്ന ശക്തമായ വ്യതിയാനമാണ് **ആകാശച്ചുഴി** (എയർപോക്കറ്റ് അല്ലെങ്കിൽ എയർഗട്ടർ) അഥവാ **ക്ലിയർ എയർ ടർബുലൻസ്** (Clear-air turbulence). നേർരേഖയിൽ പോകേണ്ട കാറ്റിന്റെ ഗതി പെട്ടെന്ന് താഴേക്കാകുന്ന ഈ അവസ്ഥയിൽ വിമാനങ്ങളുടെ ഗതിയും നിയന്ത്രണവും നഷ്ടമാകാൻ സാധ്യതയുണ്ട്.

ഭാരവും വേഗവും ഊഷ്മാവും കൂടിയ വായു പിണ്ഡങ്ങളും ഭാരവും വേഗവും ഊഷ്മാവും കുറഞ്ഞ വായു പിണ്ഡങ്ങളും കൂടിച്ചേരുന്ന അന്തരീക്ഷ മേഖലകളിലാണ് ആകാശ ഗർത്തങ്ങൾ അഥവാ ആകാശച്ചുഴികൾ രൂപപ്പെടുന്നത്. സാധാരണയായി 20000 മുതൽ 40000 അടി ഉയരത്തിലാണ് ഈ പ്രതിഭാസമുണ്ടാകുന്നത്.  

ആകാശച്ചുഴികൾ മിക്ക വിമാന യാത്രകളിലും ഉണ്ടാകാമെങ്കിലും യാത്രക്കാർക്ക് പരുക്കേൽക്കുന്ന വിധത്തിലുള്ള അപകടങ്ങൾ ചുരുക്കമായി മാത്രമാണ് റിപ്പോർട്ട് ചെയ്തിട്ടുള്ളത്.

## അവലംബം

വർഗ്ഗം:അന്തരീക്ഷം
ഹോമിയോമെറി

ഏഷ്യാമൈനറിലെ ക്ലാസോമെനേ എന്ന സ്ഥലത്ത് ജീവിച്ചിരുന്ന യവനദാർശനികനായിരുന്ന അനക്സഗോറസ് (ബി.സി. 500 - 428) ആണ് **ഹോമിയോമെറി**  എന്ന  സിദ്ധാന്തത്തിന്റെ പ്രണേതാവ്. ഇതനുസരിച്ച് നിസ്സീമമായി വിഭജിയ്ക്കാൻ കഴിവുള്ള വളരെച്ചെറിയ ഭൗതികകണങ്ങളാണിവ. എല്ലാത്തിന്റേയും പ്രാഥമികാടിസ്ഥാനം ഹോമിയോമെറി അണെന്നും അവയുടെ സംയോഗങ്ങളിൽ നിന്നാണ് പലതരം വസ്തുക്കൾ ഉടലെടുക്കുന്നതെന്നും അനക്സഗോറസ് വാദിച്ചു.

## അവലംബം

വർഗ്ഗം:തത്ത്വശാസ്ത്രം
നോബൽ സമ്മാനം 2014

2014-ലെ നോബൽ സമ്മാനങ്ങൾ പ്രഖ്യാപിച്ചു.

## അവലംബം


വർഗ്ഗം:2014
വർഗ്ഗം:നോബൽ സമ്മാനം
ഹുദ് ഹുദ് (ചുഴലിക്കാറ്റ്)

2014 ഒക്ടോബറിൽ ആന്ധ്ര - ഒഡിഷ തീരത്ത് ആഞ്ഞടിച്ച ചുഴലിക്കാറ്റാണ് **'ഹുദ് ഹുദ്' ചുഴലിക്കാറ്റ്**.  മാരകമായ ചുവപ്പ് വിഭാഗത്തിലാണ് കാലാവസ്ഥാ വിദഗ്ദ്ധർ ഈ ചുഴലിക്കാറ്റിനെ പെടുത്തിയിരിക്കുന്നത്. ഉപ്പൂപ്പൻ എന്നാണ് 'ഹുദ് ഹുദ്' എന്ന അറബി വാക്കിന്റെ അർഥം. ഒമാൻ ആണ് പേര് നിർദ്ദേശിച്ചത്. അഞ്ചു പേർ മരിച്ചു. ആന്ധ്രയിൽനിന്ന് മൂന്ന് ലക്ഷത്തിലധികം പേരെയും ഒഡിഷയിൽനിന്ന് 68,000 പേരെയുമാണ് സുരക്ഷിത കേന്ദ്രങ്ങളിലേക്ക് മാറ്റി.
## ദുരന്തനിവാരണം
ദേശീയ ദുരന്തനിവാരണ സേനയുടെ 16 യൂണിറ്റുകൾ ഒഡിഷയിലെത്തിയിരുന്നു. നാവികസേന മുങ്ങൽ വിദഗ്ദ്ധരും രണ്ട് കപ്പലുകളും നാല് ഹെലികോപ്ടറും ഉൾപ്പെട്ട അടിയന്തര ദൗത്യസംഘത്തെ സജ്ജമാക്കി.
## മുന്നറിയിപ്പ്
വിശാഖപട്ടണത്തിനും ഒഡിഷയിലെ ഗോപാൽപൂരിനും ഇടയിലാണ് ചുഴലി രൂപപ്പെട്ടത്. അന്തമാൻ ദ്വീപുകളിൽ ഈ ചുഴലിക്കാറ്റ് വ്യാപകനാശം വിതച്ചിരുന്നു.
ശ്രീകാകുളം, വിജയനഗരം, വിശാഖപട്ടണം, ഈസ്റ്റ് ഗോദാവരി ജില്ലകളിലാണ് അടിയന്തരനടപടി സ്വീകരിക്കേണ്ടതാണെന്ന് കാലാവസ്ഥ വിദഗ്ദ്ധർ മുന്നറിയിപ്പ് നൽകിയിരുന്നു. ആന്ധ്രയിലെ 12 ജില്ലകളിലും ജാഗ്രതാ നിർദ്ദേശം നൽകിയിരുന്നു. മണിക്കൂറിൽ 140 കിലോമീറ്റർ വേഗത്തിൽ ഉച്ചയോടെ വിശാഖപട്ടണത്തിന് സമീപം കരതൊടുമെന്നാണ് പ്രവചനം. മണിക്കൂറിൽ 165 കിലോമീറ്റർ വേഗത്തിൽ കരതൊടുമെന്നാണ് കാലാവസ്ഥാനിരീക്ഷണകേന്ദ്രങ്ങൾ പറയുന്നത്. ഇതിനുശേഷം 180 കിലോമീറ്റർ വേഗംവരെ ആർജിച്ചേക്കാം. കടലിൽ 30 അടി ഉയരത്തിൽവരെ തിരമാലകൾ ആഞ്ഞടിച്ചേക്കുമെന്നും മുന്നറിയിപ്പുണ്ട്. 
## 'ഹുദ്ഹുദ്' ആപ്പ്‌
'ഹുദ്ഹുദ്' ചുഴലിക്കാറ്റ് മുന്നറിയിപ്പിനെത്തുടർന്ന് ചുഴലിക്കാറ്റിനെക്കുറിച്ചുള്ള എല്ലാവിവരങ്ങളും മുൻകരുതലുകളും ഉൾപ്പെടുത്തി സർക്കാർ പുതിയ മൊബൈൽ ആപ്ലിക്കേഷനുണ്ടാക്കിയിരുന്നു. www.bhuvan.nrsc.gov എന്ന സൈറ്റിൽനിന്ന് 'ഹുദ്ഹുദ്' എന്നു പേരിട്ട ആപ്പ് ഡൗൺലോഡ് ചെയ്യാം. ചുഴലിക്കാറ്റിനെക്കുറിച്ചുള്ള എല്ലാവിവരങ്ങളും മുൻകരുതലുകളും അതിൽനിന്ന് ലഭിക്കും. ചുഴലിക്കാറ്റുമൂലമുണ്ടായ നാശനഷ്ടങ്ങൾ മനസ്സിലാക്കാനും വിലയിരുത്താനുമായി 'ഹുദ്ഹുദ്' നാശംവിതച്ച പ്രദേശങ്ങളുടെ ഫോട്ടോകൾ ഈ ആപ്പിൽ ലഭിക്കും.

## നിലവിലെ വിവരങ്ങൾ
ചുഴലിക്കാറ്റിനെ സംബന്ധിക്കുന്ന ഏറ്റവും പുതിയ വിവരങ്ങൾ താഴെപ്പറയുന്ന വെബ്സൈറ്റുകളിൽ ലഭ്യമാണ്. കാറ്റിന് മുന്നോടിയായി മേഖലയിൽ കനത്തമഴ ആരംഭിച്ചിട്ടുണ്ട്.
* The IMD's latest National Bulletin
* The IMD's latest RSMC Bulletin
* The IMD's latest Observed & Forecast Track
* The JTWC's latest Cyclone Warning 
* The JTWC's latest Forecast Map  and Running Best Track 
## അവലംബം


വർഗ്ഗം:ആന്ധ്രാപ്രദേശിലടിച്ച ചുഴലിക്കാറ്റുകൾ
വർഗ്ഗം:ഒഡീഷയിലടിച്ച ചുഴലിക്കാറ്റുകൾ
സെന്റർ ഫോർ ഇന്റർനെറ്റ് ആൻഡ് സൊസൈറ്റി

ബാംഗളൂർ ആസ്ഥാനമായി പ്രവർത്തിക്കുന്ന ഒരു സർക്കാരിതര ലാഭരഹിത സ്ഥാപനമാണു് **സെന്റർ ഫോർ ഇന്റർനെറ്റ് ആൻഡ് സൊസൈറ്റി**.  ഇന്റർനെറ്റും സമൂഹവുമായി ബന്ധപ്പെട്ട വിവിധ വിഷയങ്ങളിൽ പഠനം, ഗവേഷണം, സാമൂഹ്യസംവാദം തുടങ്ങിയ മേഖലകളാണു് ഈ സ്ഥാപനത്തിന്റെ പ്രവർത്തനരംഗം. ഡിജിറ്റൽ സമൂഹത്തിന്റെ ബഹുസ്വരത, ഇന്റർനെറ്റ് ഉപയോക്താക്കളും സമൂഹവുമായി പരസ്പരം പുലർത്തേണ്ട സാമൂഹ്യ ഉത്തരവാദിത്തം, വിദ്യാഭ്യാസരീതിശാസ്ത്രം തുടങ്ങിയ വിഷയങ്ങളിൽ ശ്രദ്ധയൂന്നുന്നതാണു് സ്ഥാപനത്തിന്റെ നിലപാടുകൾ.
## വിക്കിമീഡിയ പദ്ധതികൾ
2012-മുതൽ വിക്കിമീഡിയ ഫൗണ്ടേഷൻ  സി.ഐ.എസ്. എന്ന സ്ഥാപനവുമായി സ്വതന്ത്രവിജ്ഞാനപദ്ധതികളെ പിന്തുണയ്ക്കാനും മെച്ചപ്പെടുത്തുവാനുമായി ഒരു കരാറിൽ ഏർപ്പെട്ടു. മുഖ്യമായും, ഇന്ത്യൻ ഭാഷകളിലെ വിക്കിമീഡിയാ പദ്ധതികളുടെ അവസ്ഥയും പ്രചാരവും ഇന്ത്യയ്ക്കുള്ളിലും പുറത്തും പ്രചരിപ്പിക്കുക എന്ന ലക്ഷ്യം മുൻനിർത്തിയാണു് ഈ കരാർ രൂപപ്പെടുത്തിയതു്.
## അവലംബം

## പുറമേക്കുള്ള കണ്ണികൾ

* 
* Tara Textreader, a boon for the visually-challenged - Times of India
* Does India need its own Bayh-Dole? - Indian Express
* Wiki’s worth, on a different turf - Live Mint
* When the virtual world gets a room - The Hindu Dec 22, 2009 

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
വർഗ്ഗം:ബെംഗളൂരു
വിക്കിമീഡിയ ചാപ്റ്ററുകളുടെ പട്ടിക

വിക്കിപീഡിയയേയും സഹോദരസ്വഭാവമുള്ള മറ്റു വിക്കിമീഡിയ പദ്ധതികളേയും പ്രോത്സാഹിപ്പിക്കാനും അവയുടെ സ്വാഭാവികമായ വളർച്ച ത്വരിതപ്പെടുത്താനും ഉദ്ദേശിച്ചുള്ള ദേശീയമോ പ്രാദേശികമോ ആയ സ്വതന്ത്ര ലാഭരഹിത സ്ഥാപനങ്ങളാണു് **വിക്കിമീഡിയ ചാപ്റ്ററുകൾ**.നിയമപരമായി, ചാപ്റ്ററുകൾ വിക്കിമീഡിയ ഫൗണ്ടേഷനിൽ നിന്നും സ്വതന്ത്രമാണു്. എന്നാൽ സുഗമമവും കൂട്ടായതുമായ പ്രവർത്തനത്തിനുവേണ്ടി ചാപ്റ്ററുകൾ ഫൗണ്ടേഷനുമായി ധാരണയിൽ എത്തിയിരിക്കും. വിക്കിമീഡിയ ഫൗണ്ടേഷന്റെ അഫിലിയേഷൻസ് സമിതിയാണു് ചാപ്റ്ററുകളുടെ സാധുത അംഗീകരിക്കുന്നതു്. ചാപ്ടറുകൾക്കു് വിക്കിമീഡിയ പദ്ധതികളിലെ ഉള്ളടക്കത്തിനുമേൽ യാതൊരു നിയന്ത്രണമോ സ്വാധീനമോ നേരിട്ടുള്ള ഉത്തരവാദിത്തമോ ഇല്ല.എന്നാൽ വിക്കിമീഡിയ പദ്ധതികളുടെ പ്രചരണത്തിനും അവയുമായി ബന്ധപ്പെട്ട സമ്മേളങ്ങൾക്കും പഠനശിബിരങ്ങൾക്കും  നേതൃത്വം കൊടുക്കുന്നതും അത്തരം പരിപാടികളിൽ പങ്കെടുക്കുന്നതും വിക്കിമീഡിയ ഉപയോക്താക്കളുടെ സംഭാവനകളിൽ സഹായിക്കുന്നതും ചാപ്റ്ററുകളുടെ ലക്ഷ്യങ്ങളിൽ പെട്ടതാണു്. 2014 ജനുവരിയിലെ കണക്കനുസരിച്ച് നാല്പതോളം ചാപ്റ്ററുകൾ നിലവിലുണ്ടു്.

## അന്താരാഷ്ട്രതലത്തിൽ നിലവിലുള്ള ചാപ്റ്ററുകളുടെ പട്ടിക

## References

### Bibliography
* 
* 
* 
*
ഫ്രഞ്ച് ചാരക്കേസ്

കേരളത്തിൽ, പ്രത്യേകിച്ച് രാഷ്ട്രീയ രംഗത്ത്, വളരെയധികം കോളിളക്കം സൃഷ്ടിച്ച ഒന്നാണ് **ഫ്രഞ്ച് ചാരക്കേസ്**. സി.ബി.ഐ. അന്വേഷിച്ച കേസ് ഇപ്പോഴും എറണാകുളം ചീഫ് ജുഡീഷ്യൽ മജിസ്‌ട്രേട്ട് കോടതിയിൽ നിലനിൽക്കുന്നു.

## കേസിനാസ്പദമായ സംഭവം

1995 ഡിസംബർ 19 ന് ഗലാത്തി എന്ന ഫ്രഞ്ച് നൗകയിൽ കൊച്ചി നാവികസേനാത്താവളത്തിനടുത്ത് സർവേ ആരംഭിച്ചു.  ഗോവയിൽ നിന്നാണ് ഒരു പായ്ക്കപ്പലിൽ രണ്ട് ഫ്രഞ്ച് പൗരന്മാരും ഗോവൻ സ്വദേശിയായ ക്യാപ്റ്റനും കൊച്ചിയിൽ എത്തിയത്. സർവേയിൽ സംശയം തോന്നിയ കോസ്റ്റ് ഗാർഡ് ഡിസംബർ 28ന് നൗകയിലുള്ളവരെ അറസ്റ്റ് ചെയ്തു. കോസ്റ് ഗാർഡ് ബോർഡിംഗ് ഓഫീസർ രാജേന്ദ്രന്റെ പരാതിയുടെ അടിസ്ഥാനത്തിൽ സമുദ്രാതിർത്തി ലംഘിച്ച് സർവേ നടത്തിയതിന് ഔദ്യോഗിക രഹസ്യ നിയമ പ്രകാരം ലോക്കൽ പോലീസ്് കേസ് ചാർജ് ചെയ്യുകയായിരുന്നു.  പിന്നീട് കേസ് സി.ബി.ഐക്ക് വിട്ടു. കേന്ദ്ര സംസ്ഥാന സർക്കാരുകളുടെ അനുമതിയില്ലാതെ കൊച്ചിയിൽ ഫ്രഞ്ച് കപ്പൽ അനധികൃത സർവേ നടത്തി എന്നാണ് കേസ്.

## പ്രതികൾ

ഫ്രഞ്ചുകാരായ ഫോങ്കോയിസ് ക്ളാവലും എലല്ല ഫിലിപ്പുമാണ് ആദ്യ രണ്ടു പ്രതികൾ. മൂന്നാം പ്രതി ഗോവൻ സ്വദേശി ക്യാപ്റ്റൻ എഫ്.എം. ഫുർഡെയും നാലാം പ്രതി കോൺഗ്രസ് നേതാവ് കെ.വി. തോമസുമാണ്. 

ഫ്രഞ്ച് സർക്കാറിന്റെയും കേന്ദ്ര സർക്കാറിന്റെയും ഉറപ്പിന്റെ അടിസ്ഥാനത്തിൽ ജാമ്യം ലഭിച്ച ആദ്യ രണ്ട് പ്രതികൾ ഇന്ത്യ വിട്ടു. ഇന്ത്യയിൽ തിരിച്ചെത്തുമെന്ന ഉറപ്പിലാണ് പ്രതികൾക്ക് 1996 ജനവരിയിൽ കേരള ഹൈക്കോടതി ജാമ്യം നൽകിയത്. തിരിച്ചുവരാത്ത പ്രതികളെ പിടികൂടാൻ കേന്ദ്ര സർക്കാർ ഇന്റർപോളിന്റെ സഹായം തേടിയിരുന്നു. സി.ബി.ഐ. ജോയിന്റ് ഡയറക്ടറുടെ നേതൃത്വത്തിൽ അന്വേഷണ സംഘം മുമ്പ് പാരീസിലും പോയിരുന്നു. 

മൂന്നാം പ്രതി ക്യാപ്റ്റൻ ഫ്യർതാഡോയുടെ വിചാരണയും പൂർത്തിയായിട്ടില്ല. 

നാലാം പ്രതി കെ.വി. തോമസിനെ കുറ്റക്കാരനല്ല എന്ന് കണ്ട് 1998 ജനുവരി 28 ന് എറണാകുളം ചീഫ് ജുഡിഷ്യൽ മജിസ്ട്രേറ്റ് കോടതി വെറുതെ വിട്ടിരുന്നു. 

## രാഷ്ട്രീയ മാനം

കേരളത്തിൽ കോൺഗ്രസ് ഭരണം നടക്കുമ്പോൾ കോൺഗ്രസ് നേതാവ് കെ.വി. തോമസ് പ്രതിപട്ടികയിൽ ഉൾപ്പെട്ടത് ഫ്രഞ്ച് ചാരക്കേസിന് രാഷ്ട്രീയമാനം കൈവന്നു. 1996-ലെ പാർലമെന്റ് തിരഞ്ഞെടുപ്പിൽ എറണാകുളം മണ്ഡലത്തിൽ യു.ഡി.എഫ് സ്ഥാനാർത്ഥിയായി മൽസരിച്ച കെ.വി. തോമസിന്റെ പരാജയത്തിന് ഈ വിവാദം ഒരു ഘടകമാണെന്ന് പല നിരീക്ഷകരും കരുതുന്നു.

## അവലംബം

വർഗ്ഗം:കേരളത്തിലെ കുറ്റകൃത്യങ്ങൾ
ദേശാടനപ്പക്ഷികൾ

ഒരു ദേശത്തു നിന്നും മുട്ടയിടാനും മറ്റും മറ്റൊരു ദേശത്തേക്ക് പറക്കുന്ന പക്ഷികളാണ് **ദേശാടനപക്ഷികൾ**. പക്ഷികളുടെ ഈ ദേശാടനം ഋതുക്കളൂമായി ബന്ധപ്പെട്ടിരിക്കുന്നു. ഇവക്ക് പൊതുവെ സ്ഥിരമായി ഒരു സ്ഥലം ഉണ്ടായിരിക്കുന്നതല്ല, നിരന്തരം ഇവർ തീറ്റതേടിയും മറ്റും സഞ്ചരിക്കുന്നവയാണ്. പക്ഷികളിലെ പല വിഭാഗങ്ങളൂം ദേശാടനം നടത്തുന്നവയാണ്. ഇതിനിടയിൽ പട്ടിണികൊണ്ടും വേട്ടയാടൽ കൊണ്ടും വലിയ നാശം സംഭവിക്കുന്നെങ്കിലും ഒരു പ്രകൃതിപ്രതിഭാസം എന്നപോലെ അവ ഒരു ദേശത്തു നിന്നും വേറൊരിടത്തെക്ക് പറക്കുന്നു. ഇത് അവയുടെ ഉത്ഭവം മുതൽ ഉണ്ടെന്നനുമാനിക്കണം കാരണം മനുഷ്യനുകിട്ടാവുന്ന ആദ്യ തെളിവുകളിലെല്ലാം പക്ഷികളുടെ സഞ്ചാരത്തെ പറ്റിപറയുന്നുണ്ട്. കാളിദാസന്റെ മേഘസന്ദേശത്തിൽ മാനസസരസ്സിൽ നിന്നും മുട്ടയിടാനായി മാലാകാരത്തിൽ വന്നുപോകുന്ന വലാഹപക്ഷികളെയും താമരത്തളിർ തിന്നുപറക്കുന്ന രാജഹംസങ്ങളെയും സൂചിപ്പിക്കുന്നുണ്ട്

## അവലംബം


വർഗ്ഗം: ദേശാടനപ്പക്ഷികൾ
കെ.എസ്. രാധാകൃഷ്ണൻ

ഭാരതീയനായ ശില്പിയാണ് **കെ.എസ്. രാധാകൃഷ്ണൻ**(ജനനം : 7 ഫെബ്രുവരി 1956). ലണ്ടനിലെ ഇന്ത്യാ ഹൗസിലുൾപ്പെടെ നിരവധി വിദേശരാജ്യങ്ങളിലും സ്വദേശത്തും  ശില്പങ്ങൾ സ്ഥാപിച്ചിട്ടുണ്ട്. നിരവധി പ്രദർശനങ്ങളും നടത്തി. ഫ്രാൻസിൽ  മുപ്പതോളം  ശില്പങ്ങൾ അദ്ദേഹത്തിന്റെതായുണ്ട്.
## ജീവിതരേഖ
കോട്ടയം കുഴിമറ്റം കാഞ്ഞിരപ്പള്ളി വീട്ടിൽ പി.എൻ. ശ്രീമാൻ ഉണ്ണിയുടെയും കെ. ശ്രീക്കുട്ടിയുടെയും മകനാണ്.  1956ൽ കോട്ടയം ജില്ലയിൽ ജനനം. രാധാകൃഷ്ണൻ, ചങ്ങനാശ്ശേരി എസ്.ബി. കോളേജിൽനിന്ന് പ്രീഡിഗ്രി പാസ്സായി  1973-74 കാലയളവിൽ കലാപരിശീലനത്തിനായി വിശ്വഭാരതി ശാന്തിനികേതനിൽ യൂണിവേഴ്സിറ്റിയിൽ എത്തി  ചേർന്നു. അവിടെനിന്ന് ബി.എഫ്.എ.യും എം.എഫ്.എ.യും നേടി.വിഖ്യാത ഇന്ത്യൻ ശില്പി രാംകിങ്കർ ബെയ്ജിന്റെ ശിഷ്യനായി കലാപഠനം ശാന്തിനികേതനിൽ നിന്ന് പൂർത്തിയാക്കി.

ധാരാളം മാദ്ധ്യമങ്ങൾ പരീക്ഷിക്കുന്നുണ്ടെങ്കിലും മിക്കവാറും ശില്പങ്ങൾ വെങ്കലത്തിലും പ്ലാസ്റ്റർ ഓഫ് പാരീസിലുമാണ് ചെയ്തിട്ടുള്ളത്. അദ്ദേഹത്തിന്റെ ശില്പങ്ങൾ പലപ്പോഴും രൂപപ്പെടു ന്നത് ശിവൻ, കാളി, രാധ തുടങ്ങിയ പുരാണ കഥാപാത്രങ്ങളുടെ നൃത്തരൂപങ്ങളിൽ നിന്നും മറ്റുമാണ്. ധാരാളം മനുഷ്യരൂപങ്ങൾ ഉള്ള അദ്ദേഹത്തിന്റെ ശില്പനിർമ്മാണ രീതി തന്നെ ഒരു കലാപ്രക്രിയയാണെന്ന് പറയാം. കെ.എസ്. രാധാകൃഷ്ണൻ തന്റെ കലാപ്രവർത്തനത്തിന്റെ ആരംഭത്തിൽ തന്നെ ലളിത കലാ അക്കാദമി, ബിർലാ അക്കാദമി എന്നിവിടങ്ങളിൽ പ്രദർശനങ്ങൾക്കായി ക്ഷണിക്കപ്പെട്ടിട്ടുള്ള വ്യക്തിത്വമാണ്. ഇന്ത്യയിലും വിദേശത്തുമായി അൻപതിലേറെ ഏകാംഗ്രപ്രദർശ നങ്ങൾ ഇതിനോടകം അദ്ദേഹം ചെയ്തിട്ടുണ്ട്. പൊതു യിടങ്ങളിലും ഒട്ടേറെ ശില്പങ്ങൾ കെ. എസ്. രാധാകൃഷ്ണന്റേതായിട്ടുണ്ട്. കേരള ഗവൺമെന്റിന്റെ കെ. സി. എസ്. പണിക്കർ പുരസ്കാരത്തിന് 2011ൽ അർഹനായി.

## ശില്പങ്ങൾ
'മുസൂയി' എന്ന പുരുഷബിംബവും 'മയ്യ' എന്ന സ്ത്രീബിംബവുമാണ് രാധാകൃഷ്ണന്റെ രചനകളിലെ മുഖ്യ ബിംബങ്ങൾ. അറിവിലേക്കും ആനന്ദത്തിലേക്കുമുള്ള യാത്രകളാണ് ഈ രൂപങ്ങളെന്നാണ് ശിൽപ്പിയുടെ പക്ഷം. 
*കോഴിക്കോട് മാനാഞ്ചിറ മൈതാനത്തെ 'കാലപ്രവാഹം' എന്ന ശില്പം.
## പുരസ്കാരങ്ങൾ
* കേരള ലളിത കലാ അക്കാദമി ഫെല്ലോഷിപ്പ് (2018 -19)
* കേരള ഗവൺമെന്റിന്റെ കെ. സി. എസ്. പണിക്കർ പുരസ്കാരം (2011)

## അവലംബം


## പുറം കണ്ണികൾ
*വെബ്സൈറ്റ് 

.
വർഗ്ഗം:ഇന്ത്യൻ ശില്പികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1956-ൽ ജനിച്ചവർ
വർഗ്ഗം:ഫെബ്രുവരി 7-ന് ജനിച്ചവർ
വർഗ്ഗം:വിശ്വഭാരതി സർവകലാശാലയിലെ പൂർവ വിദ്യാർത്ഥികൾ
മിസിംഗ് പേഴ്സൺ

2014-ൽ സാഹിത്യത്തിനുള്ള നൊബേൽ പുരസ്കാരം ലഭിച്ച  ഫ്രഞ്ച് നോവലിസ്റ്റ് പാട്രിക് മോദിയാനോ രചിച്ച നോവലാണ് **മിസിംഗ് പേഴ്സൺ**. ഡാനിയൽ വെസ്ബോർട്ട് ഇംഗ്ലീഷിലേക്ക് മൊഴിമാറ്റം നടത്തി 1980ൽ പ്രസിദ്ധീകരിച്ചു. റൂ ദെ ബോതിക് ഒബ്സ്ക്യൂർ (French: Rue des Boutiques Obscures) എന്നാണിതിന്റെ ഫ്രഞ്ച് മൂലകൃതിയുടെ തലക്കെട്ട്. റോമിലെ ഒരു തെരുവിന്റെ പേരാണിത്. ഇരുണ്ട കടകളുടെ തെരുവ് എന്നർഥം.

## പ്രമേയം
ഓർമകളെ തിരിച്ചുപിടിക്കുന്നതിനും അതുവഴി തന്റെ യഥാർഥ അസ്തിത്വം വീണ്ടെടുക്കാനുമുള്ള ഒരു മനുഷ്യന്റെ ഏകാന്ത പരിശ്രമത്തിന്റെ കഥയാണ് "മിസിങ് പേഴ്സൺ'. ഡിറ്റക്ടീവായ വാൻ ഹ്യൂട്ടിന്റെ സഹായിയാണ് ഗെ റോളണ്ട്. സ്മൃതിഭ്രംശം സംഭവിച്ച് തന്റെ ഭൂതകാലം അയാൾ മറന്നു പോയിരുന്നു. ജോലിയിൽനിന്ന് വിരമിച്ചതോടെ ഗെ റോളണ്ട്, താനാരെന്ന അന്വേഷണത്തിന്  പിന്നീട് ജീവിതം ഉഴിഞ്ഞുവെക്കുന്നു. അന്വേഷണങ്ങൾക്കൊടുവിൽ ഗെ റോളണ്ട്, താൻ ഗ്രീക്ക് ജൂതനായ ജിമ്മി പെട്രോ സ്റ്റേൺ ആണെന്ന് അറിയുന്നു.

## കഥാപാത്രങ്ങൾ
*ഗെ റോളണ്ട്
*കോൺസ്റ്റാൻറ്റിൻ വാൻ ഹ്യൂട്ട് 
*പോൾ സോണാചിഡ്സ് 
## പതിപ്പുകൾ

**റൂ ദെ ബോതിക് ഒബ്സ്ക്യൂർ*,  « Blanche » collection, Gallimard, 1978, (ISBN 2070283836)
**റൂ ദെ ബോതിക് ഒബ്സ്ക്യൂർ*, « Folio » collection, Gallimard (nº 1358), 1982, (ISBN 2070373584)
**മിസിംഗ് പേഴ്സൺ*, വിവർത്തനം,  ഡാനിയൽ വെസ്ബോർട്ട്, Jonathan Cape, 1980 (ISBN 0224017896); David R. Godine, 2004 (ISBN 1567922813)
## അവലംബം


വർഗ്ഗം:ഫ്രഞ്ച് നോവലുകൾ
വർഗ്ഗം:പാട്രിക് മോദിയാനോയുടെ നോവലുകൾ
ഉറിയടി

ലഘുചിത്രം|കൊല്ലം വടയാറ്റുകോട്ട ശ്രീകൃഷ്ണസ്വാമി ക്ഷേത്രത്തിലെ ഉറിയടി
ആവണിമാസത്തിൽ ശ്രീകൃഷ്ണ ജയന്തിയോട് അനുബന്ധിച്ചും ഓണാഘോഷത്തിന്റെ ഭാഗമായും നടത്തപ്പെടുന്ന ഒരു വിനോദമാണ് **ഉറിയടി**. ശ്രീകൃഷ്ണന്റെ അമ്മയായ യശോദ മകനെ കാണാതെ ഉറിയിൽ ഒളിപ്പിച്ചുവെച്ച വെണ്ണ കൃഷ്ണൻ കട്ടുതിന്നുന്ന കഥയാണ് ഈ വിനോദത്തിന്റെ പുറകിലുള്ളത്. 
## കളിയുടെ രീതി
ഒരു കയറിന്റെ അറ്റത്ത് മൺകലത്തോടെ ഉറി കെട്ടിയിടും. ചിലയിടങ്ങളിൽ ഉറിയുടെയുള്ളിൽ പണവും സമ്മാനങ്ങളും വെയ്ക്കാറുണ്ട്.  കപ്പികെട്ടി അതിലൂടെ കയറിട്ട് കയറിന്റെ മറ്റേ അറ്റം ഉറിക്കാരൻ പിടിക്കും. കളിക്കാർ ചെണ്ടയുടെ താളത്തിനൊത്ത് ചുവടുവെച്ചു കൊണ്ട്,  നീണ്ട വടികൊണ്ട് ഉറിയിലെ കലം അടിച്ചു പൊട്ടിക്കാൻ ശ്രമിക്കുന്നു.  ഉറിക്കാരൻ കയർ അയച്ചും മുറുക്കിയും കളിക്കാരനെ പ്രലോഭിപ്പിക്കും.  ചുറ്റുഭാഗത്തു നിന്നും ആളുകൾ കളിക്കാരുടെ മുഖത്തേക്ക് ശക്തിയായി വെള്ളം ചീറ്റും.  ഉറിയിലെ കലം പൊട്ടിക്കുന്നയാൾ വിജയിയായി പ്രഖ്യാപിക്കും.  ഉറിക്കുള്ളിലെ സമ്മാനങ്ങൾ വിജയിക്കു നൽകും 
## അവലംബം


വർഗ്ഗം:കേരളത്തിലെ നാടൻകളികൾ
ഡേവിഡ് ഫിഞ്ചർ

ഒരു അമേരിക്കൻ ചലച്ചിത്ര, സംഗീതചിത്ര സംവിധായകനും നിർമ്മാതാവുമാണ് **ഡേവിഡ് ഫിഞ്ചർ** എന്ന **ഡേവിഡ് ആൻഡ്രൂ ലിയോ ഫിഞ്ചർ**. ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ (2008), ദ സോഷ്യൽ നെറ്റ്‍വർക്ക്(2008) എന്നീ ചിത്രങ്ങൾക്ക് മികച്ച സംവിധായനുള്ള അക്കാദമി അവാർഡ് നാമനിർദ്ദേശം ഫിഞ്ചർ നേടിയിട്ടുണ്ട്. ദ സോഷ്യൽ നെറ്റ്‍വർക്കിന് മികച്ച സംവിധായകനുള്ള ഗോൾഡൻ ഗ്ലോബും ബാഫ്ത പുരസ്കാരവും ഫിഞ്ചർ നേടിയിട്ടുണ്ട്. ഫിഞ്ചറുടെ ഏറ്റവും പുതിയ ചിത്രം ഗിലിയൻ ഫ്ലിന്നിന്റെ നോവലിനെ ആധാരമാക്കി നിർമ്മിച്ച ഗോൺ ഗേൾ ആണ്.

## ചലച്ചിത്രങ്ങൾ
### സംവിധാനം ചെയ്തവ

## അവലംബം

വർഗ്ഗം:1962-ൽ ജനിച്ചവർ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:അമേരിക്കൻ ചലച്ചിത്രസംവിധായകർ
സദാചാരക്കൊല

സദാചാരവിരുദ്ധ പ്രവർത്തനം ആരോപിച്ച് മറ്റൊരാളെ കൊലപ്പെടുത്തുന്നതാണ് **സദാചാരക്കൊല**.

## അവലംബം

വർഗ്ഗം:കുറ്റകൃത്യങ്ങൾ
സി.പി. മാത്തൻ

കേരളത്തിലെ പ്രമുഖ ബാങ്കറും മുൻ പാർലമെന്റംഗവുമായിരുന്നു **ചാലക്കുഴി പൗലോസ് മാത്തൻ** എന്ന **സി.പി. മാത്തൻ** (18 മേയ് 1890 - 02 ജൂൺ 1960).

## ട്രാവൻകൂർ നാഷനൽ ആൻഡ് ക്വയിലോൺ ബാങ്ക്
കെ.സി. മാമ്മൻ മാപ്പിളയുടെ നേതൃത്ത്വത്തിൽ നടന്നിരുന്ന ട്രാവൻകൂർ നാഷണൽ ബാങ്കും സി. പി. മാത്തന്റെ ക്വയിലോൺ ബാങ്കും സംയോജിച്ച് 1937 ൽ കൊല്ലം ആസ്ഥാനമാക്കി സ്ഥാപിച്ച ബാങ്കാണ്  **ട്രാവൻകൂർ നാഷനൽ ആൻഡ് ക്വയിലോൺ ബാങ്ക്**. ഇതിന്റെ ചെയർമാൻ മാമ്മൻ മാപ്പിളയും മാനേജിങ് ഡയറക്ടർ സി. പി. മാത്തനുമായിരുന്നു. 1939 ൽ  വ്യാജരേഖയുണ്ടാക്കി ഇടപാടുകാരെ വഞ്ചിച്ചു എന്ന കാരണം കാട്ടി തിരുവിതാംകൂർ സർക്കാർ ബാങ്ക് പൂട്ടിച്ചു. ചെയർമാനെയും ഡയറക്ടറെയും ജയിലിലടച്ചു. സി.പി. ക്കു ഇവരോടുണ്ടായിരുന്ന വിദ്വേഷമാണ് ബാങ്ക് തകർക്കലിലേക്ക് നയിച്ചത് എന്ന് ഒരു വിഭാഗം ചരിത്രകാരന്മാർ അഭിപ്രായപ്പെടുന്നു. കുറ്റം സമ്മതിച്ച് ക്ഷമായാചനം നടത്താൻ കൂടെയുണ്ടായിരുന്ന പ്രതികൾ തയ്യാറായപ്പോഴും ജയിലിൽ കഴിയാനായിരുന്നു മാത്തന്റെ തീരുമാനം. മാത്തന്റെ ഭാര്യ, അന്നത്തെ അഡ്വക്കറ്റ് ജനറൽ സർ ബി.എൽ. മിത്തറുടെ നിയമോപദേശം സഹിതം വൈസ്രോയിക്ക് ഹർജി കൊടുത്തു. വൈസ്രോയിയുടെ സമ്മർദത്താൽ മാത്തൻ മോചിതനായി

## പാർലമെന്റംഗം
1951ലെ ആദ്യ ലോക്സഭാ തിരഞ്ഞെടുപ്പിൽ തിരുവല്ലയിൽ  സോഷ്യലിസ്റ്റ് പാർട്ടിയിലെ സ്ഥാനാർത്ഥിയെ 68,899 വോട്ടുകൾക്ക് പരാജയപ്പെടുത്തി. പിന്നീട് സുഡാനിൽ അംബാസിഡറായി.

## കൃതികൾ
*ഐ ഹാവ് ബോൺ മച്ച് (ആത്മകഥ)
## അവലംബം


വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:1890-ൽ ജനിച്ചവർ
വർഗ്ഗം:മേയ് 18-ന് ജനിച്ചവർ
വർഗ്ഗം:1960-ൽ മരിച്ചവർ
വർഗ്ഗം:ജൂൺ 2-ന് മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രാഷ്ട്രീയക്കാരായ മലയാളികൾ
വർഗ്ഗം:തിരുവിതാംകൂർ
കൊമോഡിയൻ

ക്രിസ്തബ്ദ്വം  മൂന്നാം ശതകത്തിൽ ജീവിച്ചിരുന്ന ലാറ്റിൻ കവിയാണ് **കൊമോഡിയൻ**. (ഏ.ഡി.250)*ഇൻസ്ട്രക്ഷൻ, കാർമെൻ അപ്പോളജറ്റിക്കം* ((Instructiones and Carmen apologeticum)എന്നീ പദ്യകൃതികൾ കൊമോഡിയൻ രചിച്ചതാണ് .

## അവലംബം

## പുറംകണ്ണികൾ

*
*Texts at The Latin Library
*Catholic Encyclopaedia
*Opera Omnia by Migne Patrologia Latina with analytical indexes

വർഗ്ഗം:ലാറ്റിൻ സാഹിത്യകാരന്മാർ
വർഗ്ഗം:സഭാപിതാക്കന്മാർ
തെക്കൻ പന്നിവാലൻ കുരങ്ങ്

ഇടത്തരം വലിപ്പമുള്ള ഒരു കുരങ്ങാണ് **തെക്കൻ പന്നിവാലൻ കുരങ്ങ്**. Macaca nemestrina എന്ന ശാസ്ത്രനാമത്തിൽ അറിയപ്പെടുന്ന ഇവ തായ്‌ലാന്റ്,മലേഷ്യ,ഇന്തോനേഷ്യ എന്നീ രാജ്യങ്ങളിൽ കാണപ്പെടുന്നു.

രണ്ടായിരം മീറ്റർ വരെ ഉയരത്തിൽ ഉള്ള മഴക്കാടുകളിൽ ആണ് ഇവയെ കണ്ടുവരുന്നത്.  ആൺ കുരങ്ങുകൾക്ക് 52.6 സെന്റി മീറ്ററും പെൺ കുരങ്ങുകൾക്ക് 45.3 സെന്റി മീറ്ററും ഉയരമുണ്ട്. ഇവയുടെ എണ്ണത്തെ പറ്റി കൂടുതൽ വിവരങ്ങൾ അറിവായിട്ടില്ല.  

## അവലംബം

വർഗ്ഗം:കുരങ്ങുകൾ
വർഗ്ഗം:മലേഷ്യയിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
വർഗ്ഗം:ഇന്തോനേഷ്യയിലെ സസ്തനികൾ
വർഗ്ഗം:ബോർണിയോയിലെ സസ്തനികൾ
സർ വില്യം ടെമ്പിൾ

ബ്രിട്ടീഷ് നയതന്ത്രജ്ഞനും ഉപന്യാസകാരനുമായിരുന്നു **സർ വില്യം ടെമ്പിൾ** (25 ഏപ്രിൽ1628 – 27 ജനു: 1699) . ചാൾസ് രണ്ടാമൻ രാജാവിന്റെ അടുത്ത ഉപദേഷ്ടാവായി ടെമ്പിൾ പ്രവർത്തിച്ചിരുന്നു.
ലൂയി പതിന്നാലാമന്റെ സാമ്രാജ്യവികസനത്തിനെതിരായി സ്വീഡൻ,ഇംഗ്ലണ്ട്,ഐക്യ പ്രവിശ്യകൾ  ചേർന്ന 1688 ലെ  മൂവർ മുന്നണിയുടെ  രൂപീകരണത്തിലും വില്യം ടെമ്പിൾ പ്രവർത്തിച്ചിരുന്നു.

## പുറംകണ്ണികൾ

* 
* 
* Essays by Temple on Quotidiana.org
* 
* 
## അവലംബം

വർഗ്ഗം:നയതന്ത്രജ്ഞർ
വർഗ്ഗം:1628-ൽ ജനിച്ചവർ
വർഗ്ഗം:1699-ൽ മരിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:ജനുവരി 27-ന് മരിച്ചവർ
1,3-ബെൻസോഡയോൿസോൾ

മെത്തിലീൻഡയോക്സി ഫങ്‌ഷണൽ ഗ്രൂപ്പ് ഉൾപ്പെടുന്ന ഹെട്രോസൈക്ലിൿ സംയുക്തവും അരോമാറ്റിൿ രാസവലയവുമാണു് **1,3-ബെൻസോഡയോക്സൈഡ്** അഥവാ **1,2-മെത്തല്ലീൻ ഡയോക്സിബെൻസീൻ**. കാറ്റെകോളിൽനിന്നു് ഡൈഓഡോമിത്തെയ്ൻ ഉപയോഗിച്ചാണു് ഈ സംയുക്തം തയ്യാറാക്കുന്നതു്. വജ്രം പോലുള്ള ആഭരണങ്ങളുടെ അനുകരണങ്ങൾ തിരിച്ചറിയാൻ ഈ രാസവസ്തു ഉപയോഗിക്കുന്നു. സുഗന്ധദ്രവ്യങ്ങൾ, കീടനാശിനികൾ, മരുന്നുകൾ ഇവ നിർമ്മിക്കാനുള്ള പ്രാഥമികഘടകങ്ങളിൽ ഒന്നാണു് ഇതു്.

## അവലംബം


വർഗ്ഗം:ഓർഗാനിക് രാസസം‌യുക്തങ്ങൾ
യുള്ളിസസ് എസ്. ഗ്രാന്റ്

അമേരിക്കൻ ഐക്യനാടുകളുടെ പതിനെട്ടാമത്തെ പ്രസിഡന്റ് ആയിരുന്നു.1869–1877 കാലത്താണ് ഇദ്ദേഹം പ്രസിഡന്റ് ആയിരുന്നത് **യുള്ളിസസ് എസ്. ഗ്രാന്റ്** (ഏപ്രിൽ  27, 1822 – ജൂലൈ  23, 1885). അമേരിക്കൻ ആഭ്യന്തരയുദ്ധ സമയത്ത് കമാണ്ടിംഗ് ജനറൽ ആയി സേവനം അനുഷ്ഠിച്ച ഇദ്ദേഹം യൂണിയൻ സൈന്യത്തിന്റെ വിജയത്തിനു പ്രധാന പങ്ക് വഹിച്ചു. ലോകത്തിലെ ആദ്യ ദേശീയ ഉദ്യാനമായ യെല്ലോസ്റ്റോൺ ദേശീയോദ്യാനം ദേശീയഉദ്യാനം ആക്കി പ്രഖ്യാപിച്ചത് യുള്ളിസസ് ആയിരുന്നു..

## അവലംബം

വർഗ്ഗം:1822-ൽ ജനിച്ചവർ
വർഗ്ഗം:1885-ൽ മരിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:ജൂലൈ 23-ന് മരിച്ചവർ
വർഗ്ഗം:അമേരിക്കൻ പ്രസിഡണ്ടുമാർ
ഐ.ആർ.8

വളരെ അധികമായി വിളവ്‌ നൽകുന്ന ഒരു നെല്ലിനം ആണ് **ഐ.ആർ.8**. 

## ചരിത്രം
1960 ൽ ഫിലിപ്പീൻസ് സർക്കാർ സഹകരണത്തോടെ ഫോർഡ്-റോക്ക്ഫെല്ലാർ സംഘടന , ഇന്റർനാഷണൽ റൈസ് റിസേർച്ച് ഇൻസ്റ്റിട്യൂട്ട്  (IRRI) സ്ഥാപിച്ചു. ഫിലിപ്പീൻസ് ലെ സ്ഥാനിക നെല്ലിനങ്ങൾ ആയിരുന്ന ഡീ-ജിയോ-വൂ-ജെൻ , പെറ്റ എന്നീ നെല്ലിനങ്ങളുടെ സങ്കരഇനം നെല്ല് 1962 ൽ IRRI ൽ വച്ച് ഉൽപ്പാദിപ്പിച്ചു. 1966 ഇങ്ങനെ ഉണ്ടായ സങ്കര ഇനം നെല്ലിനമാണ് ഐ.ആർ.8 .
പൊക്കം കുറഞ്ഞതും ഓരോ ചെടിയിലും ധാരാളം നെൻമണികൾ ലഭിക്കുന്നതുമായ ഇത്തരം നെല്ലിനങ്ങളെ ഹരിതവിപ്ലവ സമയത്ത്  ഇന്ത്യയിലും   വ്യാപകമായി വളർത്താൻ   തുടങ്ങി.പാരമ്പര്യരീതികളിലുപയോഗത്തിലുണ്ടായിരുന്ന നെല്ലിനങ്ങളെക്കാൾ പത്തിരട്ടിയോളം ഉത്പാദനം ഇത്  നൽകി
കീടനാശിനികളും രാസവളങ്ങളും അമിതമായി ആവശ്യമുള്ള ഈ നെല്ലിനം ഫിലിപ്പീൻസ് നെ ഒരു അരി കയറ്റുമതി ചെയ്യുന്ന രാജ്യം ആക്കി മാറ്റി.    വിയറ്റ്നാം,ഫിലിപ്പീൻസ് രാജ്യങ്ങളിൽ ഇത് ഹോണ്ടാ റൈസ് എന്നും അറിയപ്പെട്ടിരുന്നു. ഈ നെല്ലിനം കാരണം ധനികരായ കൃഷിക്കാർക്ക് ഹോണ്ടയുടെ ഇരു ചക്ര വാഹനങ്ങൾ വാങ്ങാൻ കഴിഞ്ഞു. അങ്ങനെ ആണ് ഇതിനു ഹോണ്ടാ റൈസ് എന്ന പേര് ലഭിച്ചത്. 

## ദൂഷ്യ വശങ്ങൾ
അമിതമായി കീടനാശിനികളെയും മറ്റും ആശ്രയിക്കുന്ന ഈ നെല്ലിനം കാരണം പാടങ്ങളിൽ വളരുന്ന മീനുകളും തവളകളും അപ്രത്യക്ഷമാകാൻ തുടങ്ങി.

## തുടർ ഗവേഷണങ്ങൾ
പിന്നീട് IRRI ൽ നടന്ന പഠനങ്ങളിൽ നിന്നും വെള്ളപ്പൊക്കത്തെ വരെ അതിജീവിക്കുന്ന IR64-Sub1 നെല്ലിനങ്ങൾ ഉണ്ടാക്കിയിട്ടുണ്ട്.ഇവയ്ക്ക്‌ രണ്ടാഴ്ച വരെ വെള്ളത്തിനു അടിയിൽ കിടന്നാലും വിളനാശം സംഭവിക്കുന്നില്ല.

## അവലംബം

വർഗ്ഗം:നെല്ലിനങ്ങൾ
മീയാൻഡർ

നദിയുടെ വക്രഗതിയായുള്ള ഒഴുക്കിനെയാണ് **മീയാൻഡർ**(ഇംഗ്ലീഷ്: Meander) എന്ന് വിളിക്കുന്നത്. 

## രൂപാന്തരണം
ത്വരിത ഗതിയിൽ ഒഴുകുന്ന നദി,താഴവരകളിൽ ഏക്കൽ നിക്ഷേപിക്കാൻ തുടങ്ങുന്നു. ആ സമയങ്ങളിൽ നദിയുടെ ഒരു ഭാഗത്ത് 
ജലപ്രവാഹത്തിനു വേഗം കൂടുകയും മറുഭാഗത്ത് കുറയുകയും ചെയ്യുന്നു. വേഗത കുറഞ്ഞ തീരങ്ങളിൽ നിക്ഷേപങ്ങൾ കൂടുതൽ ഉണ്ടാകുന്നതോടെ നദി  സൈൻ തരംഗം പോലെ പ്രവഹിക്കാൻ തുടങ്ങുന്നു. 

ഇങ്ങനെ ഉണ്ടാകുന്ന മീയാൻഡറുകൾ ചിലപ്പോൾ പ്രധാന നദിയിൽ നിന്നും വേർപെട്ടു തടാകം ആയി മാറുന്നു. ഇതിനെ ഓക്സ്ബോ തടാകം എന്ന് വിളിക്കുന്നു.

വർഗ്ഗം:നദികൾ
വർഗ്ഗം:ജലാശയങ്ങൾ
വർഗ്ഗം:ഭൗമശാസ്ത്രം
ലാവാ സമതലം

അഗ്നിപർവത സ്ഫോടനം മൂലം  ലാവ പരന്നു ഒഴുകുമ്പോഴാണ് **ലാവാ സമതലം** രൂപപ്പെടുന്നത്. നൂറു കണക്കിന് മൈലുകൾ വരെ ഇവയ്ക്കു വിസ്തൃതി  ഉണ്ടാകുന്നു. 

## അവലംബങ്ങൾ

വർഗ്ഗം:സമതലങ്ങൾ
ആൻകേലിൻ കുളം

സമുദ്രങ്ങൾക്ക് സമീപമായി കാണപ്പെടുന്ന, കരയാൽ ചുറ്റപ്പെട്ട ചെറിയ കുളങ്ങൾ ആണ് **ആൻകേലിൻ കുളം**
(Anchialine pool - pronounced "AN-key-ah-lin" ) എന്ന് അറിയപ്പെടുന്നത്. ഇവ ഭൂമിക്കു അടിയിലൂടെ സമുദ്രവുമായി ബന്ധപ്പെട്ടിരിക്കും. വേലിയേറ്റ സമയത്ത് ഇവിടെ ജലനിരപ്പ് ഉയരുന്നു. ഇവയിൽ മിക്ക സമയത്തും ഉപ്പുവെള്ളമായിരിക്കും.

## നിരുക്തം
കടലിനു സമീപം ഉള്ള എന്ന് അർത്ഥം വരുന്ന ആൻകിയാലോസ് (ankhialos) എന്ന ഗ്രീക്ക് വാക്കിൽ നിന്നാണ് ആൻകേലിൻ എന്ന വാക്ക് ഉണ്ടായത്.

## അവലംബം

വർഗ്ഗം:ജലാശയങ്ങൾ
വർഗ്ഗം:തീരദേശ ഭൂമിശാസ്ത്രം
ഇസ്ലാമിക്‌ ആർട്സ് മ്യൂസിയം മലേഷ്യ

മലേഷ്യയിൽ കുലാലംപൂരിൽ സ്ഥിതിചെയ്യുന്ന വളരെ പുരാതനമായ ഒരു പുരാവസ്തു ശേഖരമാണ് **ഇസ്ലാമിക്‌ ആർട്സ് മ്യൂസിയം**. 1998 ഡിസംബർ രണ്ടാം തിയതിയാണ് ഔദ്യോഗികമായി ഇത് പൊതുജനത്തിന് സമർപ്പിക്കപ്പെട്ടത്‌. ചരിത്ര പ്രാധാന്യമുള്ള ഗ്രന്ഥ, കലാ, വസ്തു, ശില്പ , പുരാ  വസ്തു എന്നിവയുടെ ഒരു വിപുലമായ ശേഖരം ഇവിടെയുണ്ട്. നൂറ്റാണ്ടുകൾ പഴക്കമുള്ള കൈയെഴുത്തു പ്രതികളുടെ ഒരു വൻ ശേഖരവുമുണ്ട്. ഇവിടത്തെ ശേഖരങ്ങൾ പ്രധാനമായും 12 വിഭാഗങ്ങൾ ആയി തിരിച്ചിട്ടുണ്ട്.

വിശുദ്ധ ഖുറാൻ ഗ്രന്ഥത്തിന്റെ വിപുലമായ ഒരു ശേഖരവും കൂടാതെ വളരെ പുരാതനമായ കൈയെഴുത്തു പ്രതികളും ആണ് ഒരു പ്രധാന ആകർഷണം ഇറാൻ തുർക്കി ചൈന മലേഷ്യ എന്നിവിടങ്ങളിൽ നിന്നുള്ള കൈയെഴുത്തു പ്രതികളും ലഭ്യമാണ്  വിവിധ കാലഘട്ടങ്ങളിലെ ഖുറാൻ ഗ്രന്ഥവും സന്ദർശകർക്കും ഗവേഷകർക്കും 

വർഗ്ഗം:മലേഷ്യയിലെ മ്യൂസിയങ്ങൾ
യൂറിയ

CO(NH2)2 എന്ന രാസസൂത്രമുള്ള ഒരു കാർബണികസംയുക്തമാണു് **യൂറിയ** അഥവാ **കാർബമൈഡ്**.  രണ്ടു —NH2 തന്മാത്രാഗ്രൂപ്പുകൾ ഒരു കാർബോണിൽ (C=O) ഫങ്‌ഷണൽ ഗ്രൂപ്പുമായി ചേർന്ന നിലയിലാണു് യൂറിയയുടെ രാസഘടന. ജീവികളിലെ ഉപാപചയപ്രവർത്തനങ്ങളിൽ വളരെ പ്രമുഖമായ ഒരു സ്ഥാനമാണ് യൂറിയയ്ക്ക് ഉള്ളത്, കൂടാതെ മൃഗങ്ങളുടെ മൂത്രത്തിലെ പ്രധാനപ്പെട്ട നൈട്രജൻ അടങ്ങിയ വസ്തുവും യൂറിയ ആണ്. നിറമില്ലാത്ത, മണമില്ലാത്ത ഖരരൂപത്തിലുള്ള യൂറിയ വളരെ നന്നായി ജലത്തിൽ ലയിക്കുകയും സാധാരണയ്ക്ക് വിഷമില്ലാത്തതുമാണ്. ജലത്തിൽ ലയിച്ച അവസ്ഥയിൽ ഇത് അമ്ലഗുണമോ ക്ഷാരഗുണമോ കാണിക്കുന്നില്ല. പല പ്രക്രിയകളിലും ശരീരം യൂറിയ ഉപയോഗിക്കുന്നുണ്ടെങ്കിലും അവയിൽ ഏറ്റവും പ്രധാനം നൈട്രജൻ പുറംതള്ളലാണ്. കരൾ രണ്ട് അമോണിയ തന്മാത്രകളെയും കാർബൺ ഡയോക്സൈഡിനെയും യോജിപ്പിച്ച് യൂറിയ ഉണ്ടാക്കുന്നു, ഇതിനെയാണ് യൂറിയ സൈക്കിൾ എന്നു പറയുന്നത്. വളം ഉണ്ടാക്കാൻ വ്യാപകമായി ഉപയോഗിക്കുന്ന യൂറിയ രാസവ്യവസായങ്ങളിലെ ഒരു അസംസ്കൃതവസ്തുവാണ്.

അജൈവവസ്തുക്കളിൽ നിന്നും യൂറിയ നിർമ്മിക്കാമെന്ന വോയ്ലറുടെ കണ്ടുപിടിത്തം രസതന്ത്രത്തിലെ ഒരു നാഴികക്കല്ലാണ്. ജീവനുള്ള വസ്തുക്കളിൽ നിന്നും ഉണ്ടാകുന്ന ഒരു വസ്തു അജൈവികമായ വസ്തുക്കളിൽ നിന്നും പരീക്ഷണശാലയിൽ ഉണ്ടാക്കാമെന്ന കാര്യം അത്രയും കാലം നിലനിന്നിരുന്ന ജീവനുള്ള വസ്തുക്കളും ജീവനില്ലാത്ത വസ്തുക്കളും പ്രാഥമികമായിത്തന്നെ വ്യത്യസ്തമാണെന്നും രണ്ടും രണ്ടുതരം നിയമങ്ങളാലാണ് ഭരിക്കപ്പെടുന്നതുമെന്നുള്ള സിദ്ധാന്തത്തിനേറ്റ(doctrine of vitalism) തിരിച്ചടിയായിരുന്നു.

## അവലംബം


വർഗ്ഗം:വളങ്ങൾ
വർഗ്ഗം:നൈട്രജൻ
വർഗ്ഗം:രാസവസ്തുക്കൾ
തീരദേശ സമതലം

സമുദ്ര നിരപ്പിനോട് ചേർന്നു , സമുദ്ര നിരപ്പിൽ നിന്നും 25 അടി ഉയരമോ അതിൽ താഴെയോ ഉയരത്തിൽ കാണപ്പെടുന്ന സമതല പ്രദേശങ്ങളെ **തീരദേശ സമതലം** എന്ന് വിളിക്കുന്നു. കേരളത്തിൽ കാണപ്പെടുന്ന ഇത്തരം ഭൂപ്രകൃതിയാണ് തീരപ്രദേശം എന്ന് വിളിക്കുന്നത്. ലോകത്തിലെ ഏറ്റവും വലിയ തീരദേശ സമതലം തെക്കേ അമേരിക്ക യിലാണ്. 

## അവലംബങ്ങൾ

വർഗ്ഗം:സമതലങ്ങൾ
വൻകരത്തട്ട്

കടലിന്റെ അടിയിൽ കാണപ്പെടുന്ന ഭൂഖണ്ഡത്തിന്റെ ഭാഗമാണ് **വൻകരത്തട്ട്**(Continental shelf). അധികം ആഴമില്ലാത്ത സമുദ്രജലത്താൽ മൂടപ്പെട്ട പ്രദേശമാണിത്. ജൈവ വൈവിധ്യത്താൽ സമ്പന്നമായ ഈ പ്രദേശത്ത് ധാരാളം ജല ജീവികൾ അധിവസിക്കുന്നു.മിക്ക രാജ്യങ്ങളും അവരുടെ വൻകരത്തട്ടിന്റെ സമുദ്രാതിർത്തിയിൽ ഉൾപ്പെടുത്തി സംരക്ഷിക്കുന്നു. മത്സ്യ സമ്പത്ത് കൂടാതെ ധാരാളം ധാതു നിക്ഷേപങ്ങളും അടങ്ങിയ പ്രദേശമാണ് വൻകരത്തട്ടുകൾ .  

ഇത്തരത്തിൽ ഒരു ദ്വീപിനു ചുറ്റും ഉള്ള തട്ടിനെ Insular Shelf എന്ന് വിളിക്കുന്നു.

## അവലംബങ്ങൾ

വർഗ്ഗം:വൻകരത്തട്ടുകൾ
വർഗ്ഗം:തീരദേശ ഭൂമിശാസ്ത്രം
ഡോൺ നദി (റഷ്യ)

തെക്കുപടിഞ്ഞാറൻ റഷ്യയിലൂടെ ഒഴുകുന്ന ഒരു നദിയാണ് **ഡോൺ**. ടുല എന്ന സ്ഥലത്തുള്ള ചെറിയ ഒരു തടാകത്തിലാണ് ഡോൺ നദി ഉത്ഭവിക്കുന്നത്. 1950 കിലോ മീറ്ററോളം ഒഴുകി ഡോൺ നദി അസോവ് കടലിൽ പതിക്കുന്നു. അഴിമുഖത്തുനിന്നും 1300 കീ.മീറ്റർ ഉള്ളിലേക്ക് വരെ ഈ നദിയിലൂടെ കപ്പലിൽ ഗതാഗതം സാധ്യമാണ്. ഈ നദിയുടെ കരയിലാണ് റൊസ്തോവ് നഗരം സ്ഥിതിചെയ്യുന്നത്. ചില ഗ്രീക്ക് ഭൂമിശാസ്ത്രജ്ഞർ പുരാതനകാലത്ത് ഏഷ്യയെയും യൂറോപ്പിനെയും അതിർത്തി തിരിച്ചിരുന്നത് ഈ നദിയാണെന്ന് കണക്കാക്കിപ്പോന്നിരുന്നു. 

## അവലംബം

## പുറം കണ്ണികൾ

* 

വർഗ്ഗം:ഡോൺ നദി
വർഗ്ഗം:റഷ്യയിലെ നദികൾ
ഷോൺ ടീറോൾ

പ്രമുഖനായ ഫ്രഞ്ച് സാമ്പത്തിക ശാസ്ത്രജ്ഞനാണ് **ഷോൺ മാർസെൽ ടീറോൾ** (ജനനം : 9 ആഗസ്റ്റ് 1953). 2014 ൽ സാമ്പത്തിക ശാസ്ത്രത്തിനുള്ള  നൊബേൽ സമ്മാനം നേടി.
## ജീവിതരേഖ
ഫ്രാൻസിലെ തുലൂസ് സ്‌കൂൾ ഓഫ് ഇക്കണോമിക്‌സിൽ ഷോൺ-ഷാക്ക് ലാഫൺ ഫൗണ്ടഷന്റെ ചെയർമാനായി പ്രവർത്തിച്ചുവരുകയാണ് ടിറോൾ.

## കൃതികൾ
*ദി തിയറി ഓഫ് ഇൻഡസ്ട്രിയൽ ഓർഗനൈസേഷൻ
* ഗെയിം തിയറി
## പുരസ്കാരങ്ങൾ
*1998 ൽ ജോൺ വോൺ ന്യൂമാൻ അവാർഡ്
*2014 ൽ സാമ്പത്തിക ശാസ്ത്രത്തിനുള്ള  നൊബേൽ സമ്മാനം
## അവലംബം

## പുറം കണ്ണികൾ
* Personal info and curriculum vitae on the IDEI website
* Biography 
* BBVA Foundation Frontiers of Knowledge Awards 

വർഗ്ഗം:ജീവിച്ചിരിക്കുന്നവർ
വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
വർഗ്ഗം:നോബൽ സമ്മാനം നേടിയ ഫ്രഞ്ചുകാർ
വർഗ്ഗം:1953-ൽ ജനിച്ചവർ
വർഗ്ഗം:ഓഗസ്റ്റ് 9-ന് ജനിച്ചവർ
വർഗ്ഗം:ഫ്രഞ്ചുകാർ
സൈഡിങ് സ്പ്രിങ് വാൽ നക്ഷത്രം

സൂര്യനിൽ നിന്ന് 5,000 മുതൽ 1,00,000വരെ ജ്യോതിർമാത്ര(AU) അകലെ കിടക്കുന്ന ഊർട്ട് മേഘത്തിൽ നിന്നാണ് **സൈഡിങ് സ്പ്രിങ്**  എന്ന വാൽ നക്ഷത്രം  (Comet C/2013 A1)വരുന്നത്.  2013 ജനുവരി 3നാണ് ആസ്ട്രേലിയയിലെ സൈഡിങ് സ്പ്രിങ് വാനനിരീക്ഷണകേന്ദ്രത്തിലെ ശാസ്ത്രജ്ഞനായ റോബർട്ട് എച്ച്. മക്നോട്ട് ഇതിനെ കണ്ടെത്തിയത്.

ഈ വാൽനക്ഷത്രം 2014 ഒക്ടോബർ 19 നു ചൊവ്വയുടെ ഭ്രമണപഥത്തിനടുത്തുകൂടി കടന്നുപോയി.

## അവലംബം

വർഗ്ഗം:വാൽനക്ഷത്രങ്ങൾ
വർഗ്ഗം:ജ്യോതിശാസ്ത്ര പ്രതിഭാസങ്ങൾ
യുറാൽ നദി

യുറാൽ പർവതനിരയുടെ തെക്കു ഭാഗത്തു നിന്ന് ഉത്ഭവിക്കുന്ന നദിയാണ് **യുറാൽ നദി**.  റഷ്യ, കസാഖ്സ്ഥാൻ എന്നീ രാജ്യങ്ങളിലൂടെ ഒഴുകുന്ന ഈ നദി കാസ്പിയൻ കടലിൽ പതിക്കുന്നു. 2527 കീ.മീറ്റർ നീളമുള്ള ഈ നദി സാൽമൺ, സ്റ്റർജിയൻ മത്സ്യങ്ങൾക്കു പ്രസിദ്ധമാണ്.

വർഗ്ഗം:റഷ്യയിലെ നദികൾ
വർഗ്ഗം:കസാഖ്സ്ഥാനിലെ നദികൾ
വർഗ്ഗം:കാസ്പിയൻ കടൽ
നിസർഗധാമ

കർണാടക സംസ്ഥാനത്തിലെ കൊടക് ജില്ലയിൽ കാവേരിയാൽ ചുറ്റപെട്ട ഒരു ദീപാണ് നിസർഗധാമം. 64 ഹെക്ടർ വിസ്താരം ഉണ്ട് ഈ ദ്വീപിന് . ദ്വീപിനെ നിന്ന് കരയിൽ എത്താൻ 90 മീറ്റർ നീളമുള്ള തൂക്കുപാലമുണ്ട് . മനുഷ്യ നിർമ്മിത ദ്വീപാണ് ഇത് . മനുഷ്യ നിർമ്മിത ദ്വീപാണ് ഇത് 1988-ൽ ആണ് ഇത് നിർമ്മിച്ചത് . 

പശ്ചിമഘട്ടത്തിൽ മാത്രം കാണുന്ന മത്സ്യങ്ങളെ സംരക്ഷിക്കാൻ ഉള്ള പദ്ധതിക്ക് നിസർഗധാമയിൽ ആണ് തുടക്കം കുറിച്ചത്. 

## പുറത്തേക്കുള്ള കണ്ണികൾ

* http://www.karnatakatourism.com/hill/madikeri/ndhama.htm 
* http://www.my-kannada.com/tour/cauvery-nisargadhama-kushalnagar/index.shtml 
* http://www.coorgtourisminfo.com/Nisarga.asp 
* http://www.malnadu.com/content/view/175/84/ 

വർഗ്ഗം:കൂർഗ്
പൊള്ളൽ

ചൂട്, തീ, വികിരണം, സൂര്യപ്രകാശം, വൈദ്യുതി, രാസപദാർത്ഥങ്ങൾ, ചൂടൂള്ളതോ തിളച്ചതോ ആയ വെള്ളം എന്നിവകൊണ്ട് പൊള്ളൽ ഉണ്ടാകാം.
* ഒന്നാം ഡിഗ്രി പൊള്ളൽ : ഇവ ചുവന്നതും വേദനൗള്ളതും ആയിരിക്കുംചെറിയ പോളപ്പ് ഉണ്ടാവാം. ഒന്ന് അമർത്തിയാൽ വെള്ള നിറമാവും.പൊള്ളിയ ഭാഗത്തെ തൊലി ഒന്നോരണ്ടോ ദിവസം കൊണ്ട് പൊളിഞ്ഞുപോകാം. ഇത്3-6 ദിവസത്തിനകം ഭേദമാകും.
* രണ്ടാം ഡിഗ്രി പൊള്ളൽ : ഇത് കനം കൂടീയ പൊള്ളലാണ്. വളരെ വേദന ഉണ്ടായിരിക്കും. ത്വക്ക് വളരെ ചുവന്നതും ചിലപ്പോൾ കുഴിഞ്ഞുമിരിയ്ക്കും. 2-3 ആഴ്ചകൾകൊണ്ട് ഭേദമാകും.
* മൂന്നാം ഡിഗ്രി പൊള്ളൽ : ത്വക്കിന്റെ എല്ലാ പാളികൾക്കും കേട് സംഭവിച്ചിരിയ്ക്കും. ത്വക്ക് വെള്ളയോ കരിഞ്ഞോ ഇരിയ്ക്കും. ത്വക്കും നാഡികളും നശിച്ച കാരണം ചെറിയ വേദന ഉണ്ടാവാം. അല്ലെങ്കിൽ വേദന ഇല്ലാതിരിക്കാം ഇത് ഭേദമാകാൻ വളരെ സമയം വേണ്ടി വരും.

## ചികിൽസ
* ഒന്നും രണ്ടും ഡിഗ്രി പൊള്ളലുകളിൽ, പൊള്ളൽ 2-3 ഇഞ്ച് വ്യാസത്തിലും കൂടുതൽ ഉള്ളതാണെങ്കിൽ, 
* പൊള്ളൽ മുഖത്തോ മുട്ടുകളിലോ ആണെങ്കിൽ
* ജനനേന്ദ്രിയങ്ങളിൽ ആണെങ്കിൽ
* മൂന്നാം ഡിഗ്രി പൊള്ളൽ ആണെങ്കിൽ
ഉടനെ വൈദ്യ സഹായം തേടണം.

### ഒന്നാം ഡിഗ്രി പൊള്ളൽ ആണെങ്കിൽ
പൊള്ളിയഭാഗം 5 മിനിട്ട് തണുത്ത വെള്ളത്തിൽ മുക്കി വെക്കണം. തീപ്പൊള്ളലിനുള്ള ലേപനങ്ങൾ പുരട്ടി,നന വില്ലാത്ത ഗോസ് ബാൻഡേജ് കൊണ്ട്ആതിനു മുകളിൽ അയച്ചു ചുറ്റണം.ഡോക്ടറുടെ നിർദ്ദേശപ്രകാരം വേദന സംഹാരികളുംനീരുപോകാനുള്ള മരുന്നും കഴിക്കാം.

### രണ്ടാം ഡിഗ്രി പൊള്ളൽ
വെള്ളത്തിൽ 15 മിനിട്ട് മുക്കി വെക്കണം.പൊള്ളൽ ചെറുതാണെങ്കില്വൃത്തിയുള്ള തണുത്ത തുണികൊണ്ട് ദിവസവും കുറച്ചു നേരം മൂടീ വെക്കണം.ആന്റിബയോട്ടിക് ലേപനങ്ങളൊഡോക്ടർ നിർദ്ദേശിച്ച ലേപനങ്ങളൊ തേച്ച ശേഷം പൊള്ളൽ വൃത്തിയുള്ള ഒട്ടിപ്പിടിക്കാത്തബാൻഡേജ് കൊണ്ട് മൂടീയിരിക്കണം. 

എല്ലാദിവസവും ഡ്രെസ്സിങ്ങ് മാറ്റണം.കൈ നന്നായി  സോപ്പീട്ടു കഴുകിയ ശേഷം, പൊള്ളിയഭഗം കഴുകി ആന്റി സെപ്റ്റിക് ലേപനങ്ങൾ പുരട്ടണം. പൊഌഅൽ ചെറുതാണെങ്കില്പകൽ സമയത്ത് മൂടി വയ്ക്കണ മെന്നില്ല.പൊള്ളിയ ഭാഗം ദി വസവും പരിശോധിച്ച് കൂടുതൽ ചുവപ്പ്,കൂടുതൽ വേദന, വീർത്തുവരൽ, പഴുപ്പ് എന്നിവ ഇല്ലെന്ന് ഉറപ്പുവരുത്തണം.ഇവ ശ്രദ്ധയിൽ പെട്ടാൽ ഉടനെ വൈദ്യ സഹായം തേടണം.

പൊള്ളിയ തൊലി ഉണങ്ങി തുടങ്ങുമ്പോൾ ചൊറിച്ചിലുണ്ടാക്കും. പൊള്ളിയ ഭാഗം ഭേദമായി ഒരു വർഷം വരെ സൂര്യപ്രകാശത്തിനോട് സംവേദനം കൂടിയിരിയ്ക്കും.

### മൂന്നാം ഡിഗ്രി പൊള്ളൽ
അതിവേഗം വൈദ്യ സഹായം തേടണം.വെള്ളത്തിൽ മുക്കുകയോ ലേപനങ്ഗൾ പുരട്ടുകയൊ ചെയ്യരുത്. പൊഌഇയഭാഗത്ത് പറ്റിപിടിഛിടുള്ള വസ്ത്രം നീക്കാൻ ശ്രമിക്കരുത്.പ്റ്റുമെങ്കിൽ പൊള്ളിയ ഭാഗം ഹൃദയത്തിനേക്കാൾ ഉയർത്തിവെക്കണം.പൊഌഇയഭാഗം തണുത്ത, നൻസ്ഞ്ഞ അണുവിമുക്തമായ ബാൻഡേജുകൊണ്ടുമൂടാം.

## ചെയ്യരുതാത്തത്
വെണ്ണ പുരട്ടരുത്. രണ്ടും മൂന്നും ഡിഗ്രി പൊള്ളൽകളിൽ തണുത്ത വെഌഅവും ഐസും ഉപയോഗിക്കരുത്. കുമിളകൾ ഉണ്ടെങ്കിൽ പൊട്ടീക്കരുത്. 
## വൈദ്യുതികൊണ്ടുണ്ടുള്ള പൊള്ളൽ.
ഉടൻ വൈദ്യ സഹായം തേടണം.അത് ആന്തര അവയവങ്നൾക്ക് കേടു വരുത്തിയിരിക്കാം
## രാസവസ്തുക്കൾ കൊണ്ടുള്ള പൊള്ളൽ
ധാരാളം വെള്ളം ഉപയോഗിച്ച് കഴുകണം. വസ്ത്രങ്ങളും ആഭരണങ്ങളും രസവസ്തുക്കൾ പറ്റിയറ്റ്ഃണെങ്കിൽ മാറ്റണം.ലേപനങ്ങൾ ഉപയോഗിക്കരുത്.അവ രസപ്രവർത്തനം ഉണ്ടാക്ക്ക്കിയേക്കാം.ഉണങ്ങിയ അണുവിമുക്തമാക്കിയ ബാൻഡേജ് കൊണ്ടുമൂടാം.

## അവലംബങ്ങൾ
* Ambulatory Management of Burns by ED Morgan, MAJ, MC, USA, SC Bledsoe, CPT, MC, USA and J Barker, CPT, MC, USA American Family Physician October 01, 2000 

## പുറം കണ്ണികൾ
*http://familydoctor.org/familydoctor/en/prevention-wellness/staying-healthy/first-aid/first-aid-burns.html 
*http://www.wikihow.com/Treat-a-Burn
* 
*Parkland Formula 

വർഗ്ഗം:പൊള്ളലുകൾ
കുത്ബ്ബുദ്ദിൻ മുബാറക് ഷാ

ഖിൽജി രാജവംശംത്തിലെ ഭരണാധികാരിയും അലാവുദ്ദീൻ ഖിൽജിജിയുടെ പുത്രനുമായിരുന്നു **കുത്ബ്ബുദ്ദിൻ മുബാറക് ഷാ** (, ) (മരണം: 1320).
## ഭരണം
ഏ.ഡി 1316 ഏപ്രിൽ ഒന്നാം തീയതി   ഇളയ സഹോദരന്റെ റീജന്റായി ഭരണം നടത്തിയിരുന്ന മുബാറക് ഷാ സഹോദരനെ സ്ഥാനഭ്രഷ്ടനാക്കിഅധികാരമേറ്റെടുത്തു. തുടർന്ന് മുബാറക് തന്റെ പാർശ്വവർത്തികളെയും സിൽബന്ധികളെയും കൊട്ടാരത്തിലെ പ്രധാന തസ്തികകളിൽ നിയമിച്ചു. സഫർഖാനായി മാലിക് ദിനാറിനെയും പുതിയ ഖാസിയായി മൗലാനാ സിയാവിദ്ദീനെയും  മുബാറക്ക് അവരോധിച്ചു. അലാവുദ്ദീന്റെ പല ഉത്തരവുകളും മുബാറക്ക് റദ്ദ് ചെയ്തു. കമ്പോള നിയന്ത്രണങ്ങളും,മദ്യനിരോധനവും എടുത്തുകളഞ്ഞു. തടവുകാരെ ഒന്നടങ്കം മോചിപ്പിയ്ക്കുകയും ചെയ്തു.അലാവുദ്ദീൻ ജനമനസ്സുകളിൽ സൃഷ്ടിച്ചിരുന്ന് ഭീതി ഏറെക്കുറെ ഒഴിവായെങ്കിലും രാജ്യത്ത് അസ്ഥിരതയും കലാപങ്ങളും നാൾക്കുനാൾ വർദ്ധിച്ചുവന്നു.
## അന്ത്യം
ഏറെക്കാലം നീണ്ട കൊട്ടാരവിപ്ലവങ്ങൾക്കും,കലഹങ്ങൾക്കുമൊടുവിൽ 1320 ൽ മുബാറക്ക് ഷായെ  കൊട്ടാരത്തിൽ വച്ചു ഖുസ്രോഖാൻ വധിക്കുകയാണുണ്ടായത്.

## കുറിപ്പുകൾ

വർഗ്ഗം:1320-ൽ മരിച്ചവർ
വർഗ്ഗം:ദില്ലിയിലെ സുൽത്താന്മാർ
കെയ്നേഷ്യൻ സൗന്ദര്യമത്സരം

ജോൺ മെയ്നാർഡ് കെയ്ൻസ് അദ്ദേഹത്തിന്റെ *[[The General Theory of Employment, Interest and Money|ദി ജനറൽ തിയറി ഓഫ് എംപ്‌ളോയ്മെന്റ്, ഇന്ററസ്റ്റ് ആൻഡ് മണി]]* (1936) എന്ന കൃതിയുടെ 12ആം അദ്ധ്യായത്തിൽ ഓഹരി വിപണികളുടെ വിലവ്യതിയാനങ്ങൾ വിശദീകരിക്കാൻ രൂപീകരിച്ച ഒരു ആശയമാണ് **കെയ്നേഷ്യൻ സൗന്ദര്യമത്സരം**. ഒരു ഓഹരി വിൽക്കാൻ ഏറ്റവും ഉയർന്ന തുകയെത്താൻ നോക്കിയിരിക്കുന്നതും ഓഹരി വാങ്ങിക്കാൻ ഏറ്റവും താഴ്ന്ന തുകയെത്താൻ നോക്കിയിരിക്കുന്നതുമുൾപ്പെടെ വിപണിയിൽ ക്രയവിക്രയം ചെയ്യുന്നവരുടെ പ്രവൃത്തികൾ ഇദ്ദേഹം ഈ സാങ്കൽപ്പികമത്സരത്തിൽ പങ്കെടുക്കുന്നവരുടെ പ്രവൃത്തികളോട് ഉപമിച്ചു വിശദീകരിച്ചു.

മത്സരം ഇങ്ങനെയാണ്. ഒരു ദിനപത്രം നടത്തിയതായി സങ്കൽപ്പിച്ച ഒരു മത്സത്തിൽ 100 ചിത്രങ്ങളിൽനിന്നും ആറു ഏറ്റവും സൗന്ദര്യമുള്ള മുഖങ്ങൾ തിരഞ്ഞെടുക്കാൻ ആവശ്യപ്പെടുന്നു. മത്സരത്തിൽ പങ്കെടുക്കുന്നവർ ഏറ്റവും ജനപ്രിയചിത്രങ്ങളായി തിരഞ്ഞെടുക്കുന്ന ചിത്രങ്ങൾ തിരഞ്ഞെടുക്കുന്ന ആൾ സമ്മാനാർഹനാകുന്നു. 

കെയ്നേഷ്യൻ സൗന്ദര്യമത്സരത്തിൽ പ്രയോഗിക്കാവുന്ന ഏറ്റവും ലളിതമായ തന്ത്രം ഒരാൾ താൻ ഏറ്റവും സുന്ദരമെന്നു കരുതുന്ന മുഖങ്ങൾ തിരഞ്ഞെടുക്കുക എന്നതാണ്. എന്നാൽ കുറച്ചുകൂടി സങ്കീർണ്ണ തന്ത്രം പിന്തുടരുന്ന ആൾ സൗന്ദര്യത്തെക്കുറിച്ചുള്ള പൊതുധാരണയെന്തെന്ന് ചിന്തിക്കുകയും അദ്ദേഹത്തിന് പൊതുധാരണയെക്കുറിച്ചുള്ള അവബോധത്തിനനുസരിച്ച് മുഖങ്ങൾ തിരഞ്ഞെടുക്കുകയും ചെയ്യും. എന്നാൽ പല വ്യക്തികൾക്കും പൊതുധാരണയെക്കുറിച്ചുള്ള അവബോധം വിഭിന്നമായിരിക്കും. അങ്ങനെ പൊതുഅവബോധത്തെക്കുറിച്ച് വിശകലനം ചെയ്ത് തന്ത്രരൂപീകരണം അടുത്ത തലത്തിലേയ്ക്ക് കടക്കുന്നു.

വർഗ്ഗം:കെയ്നേഷ്യൻ സാമ്പത്തികശാസ്ത്രം
പിയേർ സിമോ ലാപ്ലാസ്

ഫ്രഞ്ച് ഗണിതജ്ഞനും ജ്യോതിശാസ്ത്രജ്ഞനുമായിരുന്നു **പിയേർ സിമോ ലാപ്ലാസ്**(ജ:23 മാർച്ച് 1749 – മ: 5 മാർച്ച് 1827) .*ലാപ്ലാസ് സമവാക്യം* എന്ന ഗണിതശാസ്ത്രത്തിലെ ഒരു നിർദ്ധാരണം ഇദ്ദേഹത്തിന്റെ പേരിൽ അറിയപ്പെടുന്നുണ്ട്.
സൗരയൂഥം ഒരു വാതകനിഹാരികയിൽ നിന്നു ആവിർഭവിച്ചുവെന്ന പരികല്പന ലാപ്ലാസ് മുന്നോട്ടു വച്ചു.

## അവലംബം

വർഗ്ഗം:ഫ്രഞ്ച് ജ്യോതിശാസ്ത്രജ്ഞർ
വർഗ്ഗം:ഫ്രഞ്ച് ഗണിതശാസ്ത്രജ്ഞർ
വർഗ്ഗം:1749-ൽ ജനിച്ചവർ
വർഗ്ഗം:1827-ൽ മരിച്ചവർ
വർഗ്ഗം:മാർച്ച് 23-ന് ജനിച്ചവർ
വർഗ്ഗം:മാർച്ച് 5-ന് മരിച്ചവർ
പശ്ചിമഘട്ടത്തിലെ ഔഷധസസ്യങ്ങളുടെ പട്ടിക

കർണാടകത്തിലെ ബെൽഗാമിലുള്ള Regional Medical Research Centre (ICMR) -ലെ ശാസ്ത്രജ്ഞർ നടത്തിയ പശ്ചിമഘട്ടത്തിലെ ഔഷധസസ്യങ്ങളെപ്പറ്റിയുള്ള ഗവേഷണങ്ങളെ തുടർന്ന് ഉണ്ടാക്കിയ ഔഷധസസ്യങ്ങളുടെ പട്ടികയാണ് ഇത്. ഈ പട്ടിക ഇവിടെ  ലഭ്യമാണ്.

വർഗ്ഗം:കേരളത്തിലെ ജൈവവൈവിധ്യം
വർഗ്ഗം:വൃക്ഷങ്ങൾ
വർഗ്ഗം:പശ്ചിമഘട്ടം
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:സസ്യങ്ങളുമായി ബന്ധപ്പെട്ട പട്ടികകൾ
പാവങ്ങൾ പെണ്ണുങ്ങൾ

എക്സൽ പ്രോഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **പവങ്ങൾ പെണ്ണുങ്ങൾ**.  1973 സെപ്റ്റംബർ 07-ന് ഈ ചിത്രം പ്രദർശിപ്പിച്ചു തുടങ്ങി.

## അഭിനേതാക്കൾ
*പ്രേം നസീർ	
*അടൂർ ഭാസി	
*കെ.പി. ഉമ്മർ	
*എൻ. ഗോവിന്ദൻകുട്ടി
*എസ്.പി. പിള്ള	
*ഉഷാകുമാരി	
*വിജയശ്രീ

## പിന്നണിഗായക്കർ
*കെ.ജെ. യേശുദാസ് 
*പി. സുശീല 
*പി. ജയചന്ദ്രൻ 
*പി. ലീല 
*പി. മാധുരി 
*അമ്പിളി  
*ഗായക സംഘം

## അണിയറയിൽ
*സംവിധാനം - എം കുഞ്ചാക്കോ
*നിർമ്മാണം - എം കുഞ്ചാക്കോ
*ബാനർ - എക്സൽ പ്രൊഡക്ഷൻസ്
*കഥ - ശാരംഗപാണി
*തിരക്കഥ - ശാരംഗപാണി
*സംഭാഷണം - ശാരംഗപാണി
*ഗാനരചന - വയലാർ
*സംഗീതം - ജി ദേവരാജൻ
*ഛായാഗ്രഹണം - എൻ എ താര

## അവലംബം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
സ്റ്റാൻലി മില്ലർ

ഒരു അമേരിക്കൻ ശാസ്ത്രജ്ഞനാണ് **സ്റ്റാൻലി മില്ലർ** (7 മാർച്ച് 1930 – 20 മേയ് 2007).

## ജീവിതരേഖ
## യുറേ-മില്ലർ പരീക്ഷണം
1952 ൽ ഹരോൾഡ് യുറേയുമായിച്ചേർന്ന് ഭൂമിയുടെ ആദ്യകാലത്തെ അന്തരീക്ഷം പരീക്ഷണശാലയിലൊരുക്കി ജീവൻെറ അടിസ്ഥാനകണങ്ങൾക്കു  രൂപംനൽകി. ആദിമ ഭൂമിയിലെ സാഹചര്യങ്ങൾ  പരീക്ഷണശാലയിൽ പുനഃ സൃഷ്ടിച്ചുകൊണ്ട് അമോണിയ, മീഥേൻ തുടങ്ങിയ പദാർത്ഥങ്ങളിൽ നിന്ന് അമിനോ ആസിഡുകൾ സംശ്ലേഷിപ്പിച്ചു. ജീവന് അടിസ്ഥാനമായ കണങ്ങളെ ആദ്യമായി കൃത്രിമമായി വികസിപ്പിച്ചെടുക്കുകയായിരുന്നു. ഒപാരിൻ, ഹാൽഡേൻ എന്നിവരുടെ ആശയങ്ങളാണ്   യൂറേമില്ലർ പരീക്ഷണത്തിനു പ്രചോദനമായത്.

## പുരസ്കാരങ്ങൾ
*ഒപ്പാരിൻ മെഡൽ
## അവലംബം

## പുറം കണ്ണികൾ
*'Lost' Miller-Urey experiment created more of life's building blocks
*Biography at NNDB
*Biography at Encyclopaededia Britannica

വർഗ്ഗം:അമേരിക്കൻ രസതന്ത്രജ്ഞർ
വർഗ്ഗം:1930-ൽ ജനിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:മേയ് 20-ന് മരിച്ചവർ
കുറ്റ്യാടി ചുരം

കോഴിക്കോട്കുറ്റ്യാടിതൊട്ടിൽപാലം വഴി വയനാട് പോകുമ്പോൾ ഈ പ്രകൃതി രമണീയമായ ചുരം റോഡിലൂടെയാണ് കടന്ന് പോകുന്നത്. പത്ത് ഹെയർ പിൻ വളവുകൾ ഉള്ള ഈ സംസ്ഥാന പാതയിലൂടെ നൂറു കണക്കിന് വാഹനങ്ങൾ ദിവസവും കടന്നു പോകുന്നു. ധാരാളം വിനോദ സഞ്ചാരികൾ ഈ വഴി വയനാട്‌ ഊട്ടി യാത്രകൾക്കായി തിരഞ്ഞെടുക്കുന്നു.  പക്രന്തളം ചുരം എന്നൊരു പേരും ഇതിനുണ്ട്. കുറ്റ്യാടി-പക്രന്തളം റോഡായ SH54ൽ ആണ് ഈ ചുരം.പഴശ്ശി രാജയുടെ പടയോട്ട മേഖലകൾ ആയിരുന്ന ഇവിടെ അടുത്ത പ്രദേശമായ പൊയിലോംചാൽ മലയിൽ നിന്നും അദ്ദേഹത്തിന്റെ എന്ന് കരുതുന്ന വാൾ പിടിയും ഒളി സങ്കേതം ആയിരുന്ന ഗുഹയും കണ്ടെത്തിയിട്ടുണ്ട്.

## അവലംബം

വർഗ്ഗം:കേരളത്തിലെ ചുരങ്ങൾ
റിച്ചാർഡ് ഫ്‌ലാനഗൻ

ഓസ്‌ട്രേലിയൻ നോവലിസ്റ്റാണ് **റിച്ചാർഡ് ഫ്‌ലാനഗൻ** (ജനനം : 1961). 2014 ലെ ബുക്കർ പ്രൈസ് ലഭിച്ചിട്ടുണ്ട്. ' ദി നാരോ റോഡ് ടു ദി ഡീപ് നോർത്ത് ' എന്ന പുസ്തകത്തിനാണ് അവാർഡ് ലഭിച്ചത്.

## കൃതികൾ
*' ദി നാരോ റോഡ് ടു ദി ഡീപ് നോർത്ത് '
## പുരസ്കാരങ്ങൾ
* 2014 ലെ ബുക്കർ പ്രൈസ് 
## അവലംബം

## പുറം കണ്ണികൾ
*ABC.net.au Transcript of interview with Ramona Koval on The Book Show, ABC Radio National from Byron Bay Writers Festival, July 2007
*
*Interview with Phillip Adams, Late Night Live, ABC Radio National
*Articles and videos  at The Monthly

വർഗ്ഗം:ബുക്കർ സമ്മാനം നേടിയ ഇംഗ്ലീഷ് എഴുത്തുകാർ
വർഗ്ഗം:1961-ൽ ജനിച്ചവർ
പൊയിലോംചാൽ

കേരളത്തിലെ കോഴിക്കോട് ജില്ലയിലെ കാവിലുംപാറ പഞ്ചായത്തിലെ ഒരു പ്രദേശം  ആണ്. **പൊയിലോംചാൽ**. കോഴിക്കോട് ജില്ലയിലെ കുടിയേറ്റ മേഖല ആയ ഈ പ്രദേശം കൃഷിയെ ആണ് പ്രധാനം ആയി ആശ്രയിക്കുന്നത് .ഗ്രാമ്പു ,തെങ്ങ് ,കമുക് ,കുരുമുളക് ,ജാതി, കാപ്പി , കൊക്കോ മുതലായ എല്ലാവിധ വിളകളും ഈ മലയോരത്ത് കൃഷി ചെയ്യുന്നു .കുറ്റ്യാടി പുഴയുടെ ഒരു പ്രധാന കൈ വഴി ആയ തൊട്ടിൽപാലം പുഴ ഈ പ്രദേശത്ത് നിന്നാണ് ഉത്ഭവിക്കുന്നത് .വനത്തോട് ചേർന്ന് കിടക്കുന്ന ഈ മേഖലയിൽ തണുപ്പ് നിറഞ്ഞ ഒരു കാലാവസ്ഥ ആണ് ഉള്ളത് .

**ആരാധനാലയം **
വിശുദ്ധ യൂദാശ്ലീഹായുടെ പേരിലുള്ള ഇവിടുത്തെ ക്രിസ്ത്യൻ ദേവാലയത്തിൽ ആണ്ട്തോറുമുള്ള തിരുന്നളിൽ നിരവധി വിശ്വാസികൾ പങ്കെടുക്കുന്നു .ഒക്ടോബർ മാസത്തിലാണ് ഇത് നടക്കാറ് .

**അടുത്തുള്ള പട്ടണം**
തൊട്ടിൽപാലം

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പാൽച്ചുരം

കണ്ണൂർ ജില്ലയിലെ കൊട്ടിയൂർ വഴി വയനാട്ടിലേക്കുള്ള ഒരു ചുരമാണ് **പാൽച്ചുരം**. ഈ ചുരം മലയോരഹൈവേയിൽ കൊട്ടിയൂരിനും മാനന്തവാടിക്കുമിടയിലായി സ്ഥിതി ചെയ്യുന്നു. ചെങ്കുത്തായതും ഇടുങ്ങിയതുമായ പാതയായതിനാൽ ദുർഘടമായ ചുരമാണിത്. ഈ ചുരം റോഡ് ബോയ്സ് ടൗൺ എന്ന സ്ഥലത്ത് തലശ്ശേരി ബാവലി പ്രധാനപാതയുമായി കൂടിച്ചേരുന്നു. മണത്തണ, കേളകം, അടക്കാത്തോട്, കൊട്ടിയൂർ, അമ്പായത്തോട് എന്നിവിടങ്ങളിൽ നിന്ന് വയനാടിലേക്കുള്ള എളുപ്പമാർഗ്ഗമാണിത്.

വർഗ്ഗം:കേരളത്തിലെ ചുരങ്ങൾ
മഹാരി നൃത്തം

ഒറീസയിലെ പുരി ജഗന്നാഥ ക്ഷേത്രത്തിലെ ദേവദാസികൾ അനുഷ്ടിച്ചു പോയിരുന്ന ഒരു ആചാര പ്രമാണപരമായ നൃത്ത കലയാണ്‌ **മഹാരി നൃത്തം**. ദേവദാസി സമ്പ്രദായം നിർത്തലാക്കിയതോടെ ജഗന്നാഥ ക്ഷേത്രത്തിൽ ഈ കലാരൂപം നിന്നെങ്കിലും, ഇപ്പോൾ പല വേദികളിലും ഈ നൃത്തം അവതരിപ്പിക്കപെടുന്നു. ഒറീസ്സയുടെ ശാസ്ത്രീയ നൃത്തമായ ഒഡീസ്സിയുടെയും, ഗോതിപുവ എന്ന അനുബന്ധ നൃത്തത്തിനും ബീജാവാപം ചെയ്തത് മഹാരി നൃത്തമാണ്.

ഉത്കലിലെ 12 -ആം നൂറ്റാണ്ടിലെ ഗംഗാ രാജവംശത്തോളം പഴക്കമുണ്ടീ നൃത്തത്തിനു. ഒഡീസ്സി നൃത്തത്തിന്റെ ഉത്ഭവം മഹാരിയിൽ നിന്നാണ് ഉണ്ടായത്. 15, 16 നൂറ്റാണ്ടുകളിൽ മഹാരി സമ്പ്രദായം ക്ഷയിച്ചു തുടങ്ങിയതോടെ ഇതിൽ നിന്നും ഗോതിപുവ എന്ന നൃത്തത്തിനും തുടക്കമുണ്ടായി. സ്വാതന്ത്ര്യാനന്തര ഭാരതത്തിൽ ദേവദാസി സമ്പ്രദായം നിർത്തലാക്കിയതോടുകൂടി മഹാരി നൃത്തം കാലക്രമേണ അപ്രത്യക്ഷമാകാൻ തുടങ്ങി. ഒഡീസ്സി നൃത്താചാര്യനായ ഗുരു പങ്കജ് ചരൺ ദാസിന്റെയും അദ്ദേഹത്തിന്റെ ശിഷ്യയായ  രൂപശ്രി മോഹപാത്രയുടെയും  ശ്രമഫലമായി മഹാരി നൃത്തത്തെ പുനരുജ്ജീവിപ്പിക്കുവാൻ സാധിച്ചു. 

ജഗന്നാഥ ക്ഷേത്രത്തിലെ ദേവദാസികളെയാണ്  പരമ്പരാഗതമായി മഹാരി എന്ന് വിളിച്ചിരുന്നത്‌. ദേവ പ്രതിഷ്ടക്ക് മുന്നിൽ ജയദേവന്റെ ഗീതാ ഗോവിന്ദത്തിൽ നിന്നുള്ള ശ്ലോകങ്ങൾ പാടുക, അതിനൊത്ത് നൃത്തമാടുക എന്നിവയെല്ലാം ഒരു മഹാരിയുടെ ദിനചര്യയുടെ ഭാഗമായിരുന്നു. ഇപ്രകാരം ജഗന്നാഥ പ്രതിഷ്ടയുടെ ഭാര്യാസങ്കല്പത്ത്തിൽ ജീവിക്കുന്നതിനായും അവർക്ക് ജീവിത മാർഗ്ഗത്തിനായി സ്ഥലവും മറ്റും കൊടുത്തിരുന്നു.
## അവലംബങ്ങൾ

വർഗ്ഗം:ഇന്ത്യയിലെ നൃത്തങ്ങൾ
വർഗ്ഗം:ഒഡീഷയുടെ ചരിത്രം
കോവ്

കുന്നുകൾക്കിടിയിലെ ഒതുങ്ങിയ ചെറിയ ഉൾക്കടലിനെ **കോവ്** (Cove) എന്ന് വിളിക്കുന്നു. ഇവ ഉൾക്കടലുകൾക്ക് സമീപമായി കാണപ്പെടുന്നു. ഉൾക്കടലുകളിലെ വെള്ളം കരയിലേക്കു കൂടുതൽ കടന്നു ചെല്ലുന്ന പ്രദേശമാണ് ഇവിടം. കോവുകളുടെ കവാടം മിക്കതും ഇടുങ്ങിയതായിരിക്കും. ഈ ചെറിയ ഭാഗത്ത് കൂടി കടക്കുന്ന സമുദ്രജലം വൃത്താകൃതിയോ ദീർഘവൃത്താകൃതിയോ ആയ താരതമ്യേന  വിസ്തൃതമായ സ്ഥലത്തിൽ എത്തുന്നു.  

ഉൾക്കടലുകൾക്ക്  സമീപം ഉള്ള പാറകളിൽ കടുപ്പം കൂടിയ പാറകളാൽ ചുറ്റപ്പെട്ട മൃദു ആയ പാറകൾക്ക് വേഗത്തിൽ 
ജലപ്രവാഹം മൂലം ശിഥിലീകരണം സംഭവിക്കുന്നു. അങ്ങനെ സമുദ്രജലം ആ പ്രദേശങ്ങളിൽ കൂടുതൽ എത്തുന്നു.ഇങ്ങനെ കോവുകൾ ഉണ്ടാകുന്നു. ഇത്തരത്തിൽ ശിലകൾക്ക്‌ സംഭവിക്കുന്ന ശിഥിലീകരത്തെ Differential erosion എന്ന് വിളിക്കുന്നു.

## അവലംബങ്ങൾ

വർഗ്ഗം:ഉൾക്കടലുകൾ
സാൾട്ട് ലേക്ക് സ്റ്റേഡിയം

പശ്ചിമബംഗാൾ സംസ്ഥാനത്തിന്റെ തലസ്ഥാനമായ കൊൽക്കത്തയിൽ ബിധാനഗറിലാണു ഇന്ത്യയിലെ ഏറ്റവും വലുതും ലോകത്തിലെ രണ്ടാമത്തേതുമായ **സാൾട്ട് ലേക്ക് സ്റ്റേഡിയം**. 1984 ജനുവരിയിലാണു ഈ സ്റ്റേഡിയം തുറന്നത്. 120000 ആളുകളെ ഉൾകൊള്ളാൻ ആവുന്നതാണു ഈ സ്റ്റേഡിയം. 1989- ൽ റൺഗ്രാഡോ മെയ് ഡേ സ്റ്റേഡിയത്തിന്റെ നിർമ്മാണത്തിനു മുമ്പ് തുറക്കുമ്പോഴും ലോകത്തിലെ ഏറ്റവും വലിയ ഫുട്ബോൾ സ്റ്റേഡിയമായിരുന്നു ഇത്.

## ചിത്രശാല

Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_2.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_4.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 4.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 67.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 1.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 6.jpg
Image:Salt Lake Stadium ( Yuba Bharati Krirangan ) Kolkata India - FC Bayern Munich Mohun Bagan Oliver Kahn 2.jpg
Image:Salt_Lake_Stadium_-_Yuva_Bharati_Krirangan_%2C_Kolkata_-_Calcutta_5.jpg
Image:Vivekananda Yuva Bharati Krirangan - Entrance - Salt Lake City - Kolkata 2013-01-03 2586.JPG


## അവലംബങ്ങൾ

വർഗ്ഗം:ഇന്ത്യയിലെ സ്റ്റേഡിയങ്ങൾ
വർഗ്ഗം:കൊൽക്കത്ത
മിസ്റ്റസ് കേരളൈ

2011-ൽ കേരളത്തിലെ മണിമലയാറ്റിലെ ചേനപ്പാടി ഭാഗത്തുനിന്നും കണ്ടെത്തിയ ഒരു ഇനം ശുദ്ധജലമത്സ്യമാണ് **മിസ്റ്റസ് കേരളൈ** (). ചില്ലൻ കൂരിയിനത്തിൽ പെട്ട ഒരു മത്സ്യമാണിത്. ഈ മീൻ മനുഷ്യർക്ക് ഭക്ഷ്യയോഗ്യമാണ്. ചില്ലൻ കൂരിയിൽ നിന്നും ഈ വർഗ്ഗത്തിനെ വത്യാസപ്പെടുന്നത് ഇതിന്റെ ശരീരത്തിൽ ചെതുമ്പലുകൾ ഇല്ല എന്നതാണ്. ഈ മത്സ്യത്തിന് എട്ടു മീശ രോമങ്ങളുണ്ട്. ഇതേ സ്വഭാവമുള്ള മറ്റു ജീവി വർഗ്ഗങ്ങൾ ഗംഗാനദിയിലെ മിസ്റ്റസ് കവാസിയസ്സും കബിനി നദിയിലെ മിസ്റ്റസ് സീംഗ്തിയും ആണ്.

## അവലംബങ്ങൾ

വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
വർഗ്ഗം:ശുദ്ധജല മത്സ്യങ്ങൾ
വർഗ്ഗം:ഭക്ഷ്യയോഗ്യമായ ശുദ്ധജല മത്സ്യങ്ങൾ
ഫ്യാർഡ്

ഹിമാനികളുടെ പ്രവർത്തനം നിമിത്തം സമുദ്ര നിരപ്പിനേക്കാൾ താഴ്ന്ന് പോയ പ്രദേശങ്ങളിലേക്ക് കടൽ വെള്ളം കയറിയാണ് **ഫ്യാർഡ്**(fjard) കൾ ഉണ്ടാകുന്നത്. ഒരു കാലത്ത് ഹിമാനികൾ സ്ഥിതി ചെയ്തിരുന്ന കടലിനു സമീപത്തെ പ്രദേശങ്ങൾ ഹിമാനികളുടെ ഭാരം നിമിത്തം താഴേക്കു വരുന്നു.പിന്നീട് ഹിമാനികൾ ഉരുകി സ്ഥാനചലനം സംഭവിക്കുമ്പോൾ അവിടേക്ക് സമുദ്രജലം കടക്കുന്നു. 

ഫ്യാർഡ്കളും ഫ്യോർഡ് കളും ഹിമാനികളുടെ പ്രവർത്തനങ്ങൾ നിമിത്തം ഉണ്ടാകുന്നവയാണ്. ഫ്യാർഡ്കൾക്ക് ഫ്യോർഡ്കളെ അപേക്ഷിച്ച് ആഴം വളരെ കുറവും പരപ്പ് വളരെ കൂടുതലും ആണ് . 

## അവലംബങ്ങൾ

വർഗ്ഗം:ഭൗമ പ്രതിഭാസങ്ങൾ
മണ്ണെണ്ണക്കുഴമ്പ്

കീടങ്ങൾക്കെതിരേ തളിയ്ക്കാൻ പറ്റിയ ഒരു സ്പർശന കീടനാശിനിയാണ് **മണ്ണെണ്ണക്കുഴമ്പ്**.
## ചേരുവകൾ
മണ്ണെണ്ണക്കുഴമ്പിൽ ബാർസോപ്പും(അലക്കു സോപ്പ്) മണ്ണെണ്ണയുമാണ് പ്രധാന ചേരുവകൾ. 

## തയ്യാറാക്കുന്നവിധം
250 ഗ്രാം ബാർസോപ്പ് ചെറുതായി അരിഞ്ഞ് രണ്ടു ലിറ്റർ ചെറുചൂടുവെള്ളത്തിൽ തരികൾ ഇല്ലാത്തവിധം നന്നായി ലയിപ്പിയ്ക്കുക. ലായനി തണുത്തുകഴിയുമ്പോൾ നാലരലിറ്റർ മണ്ണെണ്ണ ഇതിലേയ്ക്ക് കലർത്തി യോജിപ്പിയ്ക്കണം.
## ഉപയോഗം
ഈ കീടനാശിനി ചെടികളുടെ നീരൂറ്റികുടിയ്ക്കുന്ന കീടങ്ങൾക്കെതിരേ ഫലപ്രദമാണ്. 10 പ്രാവശ്യമെങ്കിലും നേർപ്പിച്ച് ഇത് ഉപയോഗിയ്ക്കാം. കീടനാശിനി  ഇലകളിൽ വീഴാതെ സൂക്ഷിക്കണം. 

## അവലംബം

വർഗ്ഗം:ജൈവകീടനാശിനികൾ
പെരിയാർ (ചലച്ചിത്രം)

പെരിയാർ മൂവീസിന്റെ ബാനറിൽ ടി.കെ. ഹസ്സയും പി.എച്ച്. റഷീദും ചേർന്നു നിർമിച്ച മലയാളചലച്ചിത്രമാണ് **പെരിയാർ**. ഈ ചിത്രം 1973 ഫെബ്രുവരി 16-ന് പ്രദർശനം തുടങ്ങി. പി.കെ. ശിവദാസനും, പി.ജെ. ആന്റണിയും ചേർന്നു രചിച്ച 5 ഗാനങ്ങൾക്ക് ജോബും, പി.കെ.ശിവദാസനും ചേർന്ന് ഈണം നൽകി. തിലകൻ ആദ്യമായി അഭിനയിച്ച ചിത്രമാണ് പെരിയാർ

## അഭിനേതാക്കൾ
*തിലകൻ	
*കവിയൂർ പൊന്നമ്മ	
*പി.ജെ. ആന്റണി	
*ശങ്കരാടി
*രാഘവൻ	
*ആലപ്പി വിൻസന്റ്	
*ഖദീജ	
*രാധാമണി
*സുധീർ	
*ഉഷാനന്ദിനി

## പിന്നണിഗായകർ
*കെ.ജെ. യേശുദാസ് 
*എസ്. ജാനകി
*പി. ജയചന്ദ്രൻ 
*മെഹബൂബ്‌, 
*ഫ്രെഡി

## അണിയറയിൽ
*കഥ, തിരക്കഥ, സംഭാഷണം, ഗാനങ്ങൾ, സംവിധാനം - പി ജെ ആന്റണി
*ബാനർ - പെരിയാ‍ർ മൂവീസ്
*സംഗീതം - കെ വി ജോബ്‌, ശിവൻ-ശശി
*ഛായാഗ്രഹണം - ടി എൻ കൃഷ്ണൻകുട്ടി നായർ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മുവി ഡേറ്റ ബേസിൽ നിന്ന് പെരിയാർ

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
സുള്ളി പ്രുധോം

ഒരു ഫ്രഞ്ച് കവിയും സാഹിത്യകാരനുമായിരുന്നു **റെനെ ഫ്രാൻസ്വാ ആർമണ്ട് (സള്ളി) പ്രുധോം** (; 16 മാർച്ച് 1839 – 6 സെപ്റ്റംബർ 1907). സാഹിത്യത്തിനുള്ള നോബൽ സമ്മാനം ആദ്യമായി 1901ൽ ലഭിച്ചത് ഇദ്ദേഹത്തിനാണ്.
## പുറം കണ്ണികൾ

* Gale Contemporary Authors Online, from the Gale Biography Resource Center database
* René Sully-Prudhomme at www.kirjasto.sci.fi
* Sully Prudhomme – Biography  at www.nobel.se
* britannica.com
* Poesies.net: Sully Prudhomme
* Poesies.net: Le Zénith

വർഗ്ഗം:1839-ൽ ജനിച്ചവർ
വർഗ്ഗം:1907-ൽ മരിച്ചവർ
വർഗ്ഗം:മാർച്ച് 16-ന് ജനിച്ചവർ
വർഗ്ഗം:സെപ്റ്റംബർ 6-ന് മരിച്ചവർ
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (1901-1925)
നഥാനിയേൽ വല്ലിച്ച്

കൊൽക്കൊത്ത ബൊട്ടാണിക്കൽ ഗാർഡന്റെ പ്രാഥമിക വികസനത്തിൽ പങ്കാളിയായ ഡച്ചു ഭിഷഗ്വരനും അനേകം സസ്യങ്ങൾക്ക് നാമകരണം ചെയ്ത ഒരു സസ്യശാസ്ത്രജ്ഞനും ആയിരുന്നു **നഥാനിയേൽ വല്ലിച്ച്** (ഇംഗ്ലീഷ്: *Nathaniel Wallich*) (ജ: ജനുവരി 28, 1786; മ: ഏപ്രിൽ 28, 1854). സസ്യങ്ങളുടെ ശാസ്ത്രീയനാമങ്ങളിൽ **Wall.** എന്നു കാണുന്നത് ഇദ്ദേഹം നാമകരണം ചെയ്ത സസ്യങ്ങൾക്കാണ്.

## അവലംബം

## പുറത്തേയ്ക്കുള്ള കണ്ണികൾ

* Nathaniel Wallich and Indian Natural History  (digital archive project by Kew Gardens, Natural History Museum, British Library, Indian Botanic Gardens and National Archives of India)
* Kew botanical gardens
* Indian Museum 
* Wallich Catalog
* ''Plantae Asiaticae rariores'' scan on Biodiversity Heritage Library

വർഗ്ഗം:സസ്യശാസ്ത്രജ്ഞർ
വർഗ്ഗം:ഭിഷഗ്വരർ
വർഗ്ഗം:1786-ൽ ജനിച്ചവർ
വർഗ്ഗം:1854-ൽ മരിച്ചവർ
വർഗ്ഗം:ജനുവരി 28-ന് ജനിച്ചവർ
വർഗ്ഗം:ഏപ്രിൽ 28-ന് മരിച്ചവർ
തൃക്കൊടിത്താനം സച്ചിദാനന്ദൻ

നടനും ഗായകനുമായിരുന്നു **തൃക്കൊടിത്താനം സച്ചിദാനന്ദൻ** എന്നറിയപ്പെട്ടിരുന്ന **സജിത് കുമാർ** (14 ജൂലൈ 1962-16 ഒക്ടോബർ 2014). പഴയകാല നാടക-സിനിമാ ഗാനങ്ങൾ കച്ചേരിയുടെ രൂപത്തിൽ വേദിയിൽ അവതരിപ്പിച്ച സച്ചിദാനന്ദൻ ഏറെ ജനപ്രീതി നേടിയിരുന്നു. കേരള സംഗീത നാടക അക്കാദമി അവാർഡ് നേടിയിട്ടുണ്ട്.
## ജീവിതരേഖ
ലഘുചിത്രം|തൃക്കൊടിത്താനം  കൊല്ലത്തെ കച്ചേരിക്കിടെ
ചങ്ങനാശേരി തൃക്കൊടിത്താനം ഗോകുലത്തിൽ പരേതരായ ഭാഗവതാചാര്യൻ വെളിനാട് കൃഷ്ണൻ നായർ-പി.കെ. രുക്മിണിയമ്മ ദമ്പതികളുടെ ഇളയ മകനാണ്. സംഗീതജ്ഞരായ എൽ.പി.ആർ വർമ്മ,  ട്രിച്ചി  ഗണേശ്, തൃക്കൊടിത്താനം പത്മകുമാർ എന്നിവരാണ് ഗുരുക്കൻമാർ. ജയരാജ് സംവിധാനം ചെയ്ത ശാന്തം എന്ന സിനിമയിലും നിരവധി സീരിയലുകളിലും അഭിനയിച്ചിട്ടുണ്ട്.   2014 ഒക്ടോബർ 16-ന് 52-ആം വയസ്സിൽ ഹൃദയാഘാതത്തെത്തുടർന്ന് അദ്ദേഹം അന്തരിച്ചു.
## ആൽബങ്ങൾ
*പൂമരക്കൊമ്പ്
*സ്വരാഞ്ജലി
*ഉപാസന
*മുത്തുചിലങ്കകൾ

## പുരസ്കാരങ്ങൾ
*കേരള സംഗീത നാടക അക്കാദമി അവാർഡ്
*കാഞ്ചി കാമകോടി പുരസ്‌കാരം
* മധുര നാദസഭ അവാർഡ്

## അവലംബം

## പുറം കണ്ണികൾ
*വെബ്സൈറ്റ് 
വർഗ്ഗം:ഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഒക്ടോബർ 16-ന് മരിച്ചവർ